Στα βουνά της Κρήτης χειμώνα - καλοκαίρι - Κρήτη πόλεις και χωριά\nΤα βουνά της Κρήτης δεν είναι νάνοι. Οι κορυφές τους ξεπερνούν τα 2.100 μέτρα , με την κορυφή του Ψηλορείτη στα 2.452 μέτρα και τον Πάχνο, την κορυφή των Λευκών Ορέων, στα 2.451 μέτρα .Ο Ψηλορείτης είναι το Όρος Φουτζιγιάμα της Κρήτης: όπως οι Ιάπωνες έχουν προσωποποιήσει το ιερό βουνό της χώρας τους και το αποκαλούν Φούτζι-σαν ("κύριος Φούτζι"), η λέξη Ψηλορείτης παραπέμπει σε προσωποποίηση του επιβλητικού ορεινού όγκου. Δεν είναι δύσκολο να καταλάβει κανείς την σημασία που έχουν για τους Κρητικούς τα βουνά τους.\nΟι πλαγιές τους υψώνονται τόσο ψηλά και τόσο κοντά στις ακτές που κυριαρχούν απόλυτα στο τοπίο του νησιού. Τι θα ήταν η Αραβία χωρίς τις ερήμους της; Ή η Κρήτη χωρίς τα βουνά της;\nΣαν αποτέλεσμα της φυσικής αυτής διάταξης, ο νότος είναι κατά πολύ απομονωμένος από τον βορρά, τόσο όσον αφορά στην γεωγραφία όσο και στο κλίμα. Αυτό γίνεται σαφές όταν κάποιος διασχίζει το νησί από βορρά προς νότο, διαμέσου των ορεινών όγκων και των φαραγγιών.\nΗ σχεδόν οργιώδης βλάστηση και οι αγροτικές καλλιέργειες της βόρειας ακτής και των χαμηλών υψομέτρων, που ευνοούνται από την υγρασία και το εύκρατο κλίμα του Αιγαίου, δίνουν την θέση τους σε γυμνούς λόφους και δραματικά ορεινά τοπία στον νότο, ο οποίος μαστίζεται από τους καυτούς και ξερούς Αφρικανικούς ανέμους. Η αντίθεση είναι εξώφθαλμη και σου κόβει την ανάσα. Ό,τι δεν αντικρύζει τον νότο είναι πράσινο και καλλιεργημένο. Ο νότος, από την άλλη μεριά, θυμίζει, σε πολλά σημεία, τα Κυκλαδίτικα τοπία: στείρος αλλά εξαιρετικά όμορφος στην λιτότητα του.\nΕπιπλέον, το σκηνικό γίνεται όλο και πιό άνυδρο όσο μετακινείται κανείς από την δύση προς την ανατολή. Τα δάση, τα καταπράσινα φαράγγια και οι πλούσιοι ελαιώνες και αμπέλια των Χανίων και του Ρεθύμνου σχεδόν εξαφανίζονται όταν φτάσετε στο νομό Λασιθίου. Η ανατολική ακτή του Λασιθίου θα μπορούσε να είναι οπουδήποτε στην Βόρειο Αφρική. Άνυδροι λόφοι, ανεμοδαρμένα οροπέδια κατάσπαρτα με ανεμόμυλους, και αμμουδερές παραλίες.\nΕάν κανείς δεν αναζητά τροπικά δάση, που είναι το μόνο είδος βιότοπου που δεν απαντάται στην Κρήτη, τότε ο φυσικός πλούτος του νησιού έχει πραγματικά κάτι για όλους.


Τρωικός πόλεμος, σε σκηνοθεσία Σοφίας Σπυράτου στο θεάτρο... - Newpost.gr\nτου Newsroom Δημοσίευση 14 Ιανουαρίου 2014, 16:02 Τρωικός πόλεμος, σε σκηνοθεσία Σοφίας Σπυράτου στο θεάτρο Παλλάς\nΗ Ελληνική Θεαμάτων παρουσίαζει τον Τρωικό πόλεμο, ένα πραγματικό υπερθέαμα με ηθοποιούς, χορευτές, ακροβάτες και ζωντανή ορχήστρα που θα συναρπάσει τα παιδιά και θα γοητεύσει τους μεγάλους, στο θέατρο Παλλάς από τις 8 Φεβρουαρίου 2014.\nΤο έργο ανεβαίνει σε κείμενο του Στρατή Πασχάλη, σκηνοθεσία της Σοφίας Σπυράτου, σκηνικά και κοστούμια του Μανόλη Παντελιδάκη και μουσική της Κατερίνας Πολέμη.\nΠρόκειται για μια θεαματική τοιχογραφία που αφηγείται ολόκληρο το μύθο του Τρωικού Πολέμου. Από το μήλο της Έριδας μέχρι τον Δούρειο Ίππο. Βασισμένη στη Μυθολογία, τον Όμηρο, τους αρχαίους τραγικούς, προσαρμοσμένη όμως στο απλό σημερινό ιδίωμα. Το ερωτικό ειδύλλιο, η επική αφήγηση, το ρομαντικό δράμα, το κινηματογραφικό σασπένς, σε μια συναρπαστική αλληλοδιαδοχή. Χιούμορ μα και πικρή ειρωνεία χρωματίζουν τη δράση. Αξίες διαχρονικές για το μάταιο μα και μοιραίο γεγονός του πολέμου, όσο και για τις ανθρώπινες αδυναμίες που συνυπάρχουν με το μεγαλείο του ηρωισμού, εκφράζονται από τα επεισόδια και τις εικόνες. Η φαντασία και η ποίηση μας ταξιδεύουν στο όνειρο της μυθολογικής γοητείας, όπου θεοί και άνθρωποι βρίσκονται σε διαρκή επικοινωνία και ανταλλαγή. Ο λόγος, εύρυθμος ή πεζός, διανθίζεται με ομηρικά γνωμικά και αρχαίες λέξεις. Τα πρωτότυπα τραγούδια και η μουσική παραπέμπουν στην ελληνική παράδοση, αρχαία και πρόσφατη, χρησιμοποιώντας στοιχεία τζαζ και ροκ. Όλα αυτά μέσα στο σύγχρονο αισθητικό κλίμα, που αξιοποιεί ακόμα και τις πολεμικές τέχνες, χωρίς να προδίδεται το ήθος και το πνεύμα της αρχαίας ελληνικής μυθολογίας και τέχνης.


Το «Refugee’s Welcome» του Bruce LaBruce σπάει τα ταμπού και τις διακρίσεις | GayHellas.gr yetişkin film izle putlocker movies\nHome CULTURE Το «Refugee’s Welcome» του Bruce LaBruce σπάει τα ταμπού και τις διακρίσεις\nΤο «Refugee’s Welcome» του Bruce LaBruce σπάει τα ταμπού και τις διακρίσεις\nΑπορρίφθηκε από την ενότητα μικρού μήκους της Berlinale. Είναι η πρώτη ερωτική ταινία που επιλέγει ως χαρακτήρα της ένα πρόσφυγα, δείχνοντας στους θεατές τις άγριες και τρυφερές ομοερωτικές περιπτύξεις του. Το «Refugee’s Welcome» μετρά μερικές ημέρες κυκλοφορίας και είναι πολύ πιθανό να προκαλέσει αντιδράσεις. Η ιστορία ενός Σύρου πρόσφυγα στο Βερολίνο που υποφέρει από το φυλετικό μίσος και βρίσκει μια ποιητική και άκρως σεξουαλική σύνδεση με έναν Τσέχο πάνκη.\nO Bruce LaBruce σκηνοθετεί και καταπιάνεται με ένα ευαίσθητο θέμα. Στα 53 του, ο πολυβραβευμένος Καναδός queercore κινηματογραφιστής επιθυμεί να δώσει μια άλλη διάσταση στον τρόπο με τον οποίο αντιμετωπίζουν οι κοινωνίες τους πρόσφυγες και να δείξει ότι όπως όλοι οι υπόλοιποι άνθρωποι, μπορούν κι εκείνοι να έχουν επιθυμίες. Διαλέγοντας θέματα που προβοκάρουν, έχει γυρίσει ταινίες πορνό για νεοναζί σκίνχεντ όπως το «Skin Gang» αλλά και ακροαριστερούς τρομοκράτες όπως το «The Revolution Is My Boyfriend».\nΓιατί γυρίστηκε στο Βερολίνο; Η Γερμανία έχει δώσει άσυλο σε 1.170.000 Σύρους από τα 5.000.000 εκείνων που εγκατέλειψαν τη χώρα τους αναζητώντας ένα καλύτερο μέλλον, και θεωρείται από τις χώρες που έχουν επιδείξει τη μεγαλύτερη διάθεση φιλοξενίας και υποδοχής. Την ίδια στιγμή ανθούν τα εγκλήματα φυλετικού μίσους. Ο Bruce LaBruce κοιτά με τη δική του οπτική τον ερωτισμό, το ρατσισμό και τις διακρίσεις. Προσφυγικό, γκέι πορνό και Μέση Ανατολή είναι αρκετές «επικίνδυνες» λέξεις στην ίδια πρόταση.\nΣε παραγωγή των Erica Lust Films και XConfessions, που εδώ και χρόνια γυρνούν ταινίες πορνό μακριά από τα συνήθη στερεότυπα, το «Refugee’s Welcome» επιχειρεί μέσα από το φακό του να προβάλλει τις αχαλίνωτες φαντασιώσεις του, στέλνοντας ένα καυτό μήνυμα απελευθέρωσης.\n«Το φύλο μετράει! Το γεγονός πως η ταινία μου είναι σεξουαλικά προκλητική και πορνογραφική κάνει το ακροατήριο να δει τους πρόσφυγες με ένα διαφορετικό τρόπο. Υπάρχουν πολλοί γκέι πρόσφυγες από τις χώρες της Μέσης Ανατολής. Όσο πιο αυταρχικές και συντηρητικές γίνονται οι κουλτούρες εκεί, τόσο μεγαλύτερη ομοφοβία υπάρχει και τόσο πιο επικίνδυνα είναι τα πράγματα για τους ομοφυλόφιλους. Αλλά οι πρόσφυγες δεν θα έπρεπε να περιγράφονται μόνο ως θύματα ή αντικείμενα ελέους. Είναι επίσης άνθρωποι με σεξουαλικότητα και συναισθήματα, που έχουν αφήσει πίσω τους οικογένειες, καριέρες και εραστές» σημειώνει o Bruce LaBruce.\nΔεν είναι το πορνό που έχεις συνηθίσει, αλλά θέλει να δείξει πως η επιθυμία και η αγάπη μπορούν να είναι ακόμα οι μεγαλύτερες δυνάμεις αυτού του κόσμου, υποστηρίζουν οι παραγωγοί του φιλμ.\nPrevious articleStar Academy: Αδιάφορη πρεμιέρα και χαμηλή τηλεθέαση\nNext articleΣυγκέντρωση κατά τη ομοφοβίας, στο Δημοτικό Θέατρο Κορίνθου


ΛυκόβρυσηΟικόπεδο εντός σχεδίου, Εντός σχεδίου, Χρήση Γής: 2950 τ.μ., Σ.Δ: 0,8, Σ.Κ: 40, 0 τ.μ., Τιμή: 3.000€. Κωδικός Ακινήτου: AZ293314 ARC Real Estate\nΟικόπεδο εντός σχεδίου Προς Ενοικίαση 2950τ.μ. 3.000€\nΜάνδραΟικόπεδο, 900 τ.μ., Με Κτίσμα 50 τ.μ., Τιμή: 400€. Κωδικός Ακινήτου: AS307122 ARC Real Estate\nΣπάρτηΟικόπεδο, 37521,65 τ.μ., 0 τ.μ., Τιμή: 7.000€. Κωδικός Ακινήτου: AZ201323 ARC Real Estate\nΤρίποληΟικόπεδο Προς Ενοικίαση, 10000 τ.μ., Πρόσοψη (μ): 69, Σ.Δ: 0,2, 0 τ.μ., Τιμή: 600€.\nΟικόπεδο Προς Ενοικίαση 10000τ.μ. 600€


eviatoday.news: Εντυπωσιακή η συμμετοχή μικρών και μεγάλων στις εκδηλώσεις Εθελοντισμού (δείτε φωτο)\nΜικροί και μεγάλοι συμμετείχαν σε οτι διοργάνωσε η Αντιδήμαρχος υγείας Σοφία Χονδρογιάννη.\nΕκπαίδευση πρώτων βοηθειών στην πλατεία της Δροσιάς, μαζί με την ΟΕΔ (Ομάδα Έρευνας Διάσωσης) του Σταύρου Τζιγιάννη, (αφού είχα πάει 2 εβδομάδες νωρίτερα κι είχα διδάξει και στα 2 σχολεία) όπου τα παιδιά ανταπεξήλθαν άψογα! Ψήθηκαν λοιπόν πρώτα τα παιδιά... Αξιοσημείωτο. Στην ανοικτή για το κοινό, εκπαίδευση, ΟΛΑ τα παιδιά & όσοι παρακολούθησαν έκαναν πρακτική άσκηση σε 4 δεξιότητες: 1. Βασική υποστήριξη ζωής- Καρδιοπνευμονική Αναζωογόνηση (ΚΑΡΠΑ). 2. Χρήση Αυτόματου Εξωτερικού Απινιδωτή (υπάρχουν 3 επισήμως κι άλλοι 6, "θαμμένοι" σε σχολεία κι επιχειρήσεις.) 3. Αντιμετώπιση πνιγμονής (από μπουκιά) . 4. Θέση ασφαλείας/ ανάνηψης θύματος.\nΣτο 2ο Δημοτικό Σχολείο Χαλκίδας φύτεψαν μια μανταρινιά καί μια πορτοκαλιά, στον προαύλιο χώρο τους, δάσκαλοι και μαθητές, κάτι που έδωσε χαρά σε μικρούς & μεγάλους: Στις δράσεις βοήθησαν η γυμνάστριες κι οι δάσκαλοι. Με το διευθυντή κι Νίκο Στάμου.\n2ο Δημοτικό Αρτάκης: φυτεύτηκαν 50 πανσέδες στην αυλή του σχολείου από μαθητές & δασκάλους, κάτι που έσπασε τη ρουτίνα στη σχολική ζωή...\n20ο εικοστό δημοτικό Χαλκίδας. Φύτεψαν λουλούδια περιμετρικά της πίσω πλευράς του Αγίου Νικολάου, εκεί που είναι τα καφέ και τα τραπεζάκια, λόγω εγγύτητας του σχολείου (είναι μέσα στο στενάκι του Χανιόγλου, δεξιά το αδιέξοδο). Ενθουσιασμένα παιδιά, γονείς, δασκάλου, άριστο αποτέλεσμα. Δήλωσαν ότι θα τα φροντίζουν οι μαθητές!Φύτεψαν 60 λουλούδια!Κι έκαναν από ένα χριστουγεννιάτικο στολίδι, όλοι οι μαθητές του σχολείο, σε φέτες ξύλου.\nΣτο 24ο Δημοτικό σχολείο (Άγιοι Ανάργυροι Έξω Παναγίτσα) με διευθυντή τον Άρη Αυξωνίδη, πρωτεργάτη τον Χρήστο Μπλέτσα & έναν πολύ δραστήρια σύλλογο γονέων και κηδεμόνων, έκαναν... και τι δεν έκαναν!!! Καθάρισαν επιμελώς το εγκαταλειμμένο γήπεδο μπάσκετ δίπλα στο σχολείο τους κι ετοιμάστηκε να βαφτεί εξ ολοκλήρου (δάπεδο, μπασκέτες, κερκίδες) ! Ζωγράφισαν με χρώματα στο προαύλιο διάφορα "παιχνίδια", έβαψαν λάστιχα αυτοκινήτων, τα έκαναν γλάστρες καί φύτεψαν λουλούδια και δέντρα! Υπερπαραγωγή!\nΣε όλες τις δράσεις συμμετείχαν κι εθελοντές της ΓΕΑ (η ομάδα του Δήμου) οι οποίοι έκαναν και τη διαμονή των υλικών, φυτών, δέντρων, που ζήτησε κάθε σχολείο!\nΕκπαίδευση πρώτων βοηθειών πίσω από την πλατεία του Αγίου Νικολάου για το κοινό με μεγάλη απήχηση σε συνεργασία με τον Σταύρο Τζιγιάννη της ΟΕΔ .\nΤο Γυμνάσιο Κανήθου δήλωσε ότι θα συμμετέχει στο φιλανθρωπικό Make a wish, και ενημερώθηκαν για τη σημασία του Εθελοντισμού και εγινε ένα ταχύρυθμο σεμινάριο πρώτων βοηθειών & χρήσης Απινιδωτή.\nΤο Λύκειο Κανήθου, μαζί με εθελοντές της ΓΕΑ, βγήκε να συνδράμει το έργο του πρωτοπόρου Save your hood!\nΚαθαρισμός της παραλίας στις "πίσω Ροδιές" (μετά την Ιχθυόσκαλα) από τον Πολιτιστικό Σύλλογο ΈΚΦΡΑΣΗ, της χορεύτριας καί δασκάλας των κοριτσιών Εύας Τσοράπα που καθάρισαν με σχολαστικότητα, επιμονή και πολύ κέφι! Η Εύα είναι μάλιστα εθελόντρια της πόλης μας, στη "Γ.Ε.Α."


“Μαντάμ Σουσού” (Δημήτρη Ψαθά) Κ.Θ.Β.Ε. (Βασιλικό Θέατρο) : Αβέρτο Θέατρο\n“Μαντάμ Σουσού” (Δημήτρη Ψαθά) Κ.Θ.Β.Ε. (Βασιλικό Θέατρο)\nPosted by oikonomou on Monday, February 27, 2012 · Leave a Comment\nΤο Κρατικό Θέατρο Βορείου Ελλάδος παρουσιάζει το έργο «Μαντάμ Σουσού» του Δημήτρη Ψαθά, σε σκηνοθεσία Γιώργου Αρμένη, στο Βασιλικό Θέατρο έως την Κυριακή των Βαΐων (Τετάρτη & Κυριακή 19.00, Πέμπτη & Παρασκευή 21.00, Σάββατο 18.00 & 21.00). Τηλ. κρατήσεων: 2315 200200\n(Από το δελτίο τύπου)\nΠρόκειται για μια εξαιρετικά σπάνια θεατρική προσαρμογή που έγινε από τον ίδιο τον συγγραφέα για τον θίασο της κυρίας Κατερίνας, (με τον Αιμίλιο Βεάκη στο ρόλο του Παναγιωτάκη) το 1942, και έκτοτε δεν έχει ξαναπαρουσιαστεί.\nΟ Βούθουλας και το Κολωνάκι. Ο νεοπλουτισμός και η απότομη προσγείωση της “νεόπτωχης” ελληνικής πραγματικότητας. Η “ντεκαντάνς” και οι αυταπάτες των μεγαλείων και της καλοπέρασης, Αλλά και τα κακέκτυπα των “σουσούδων” που συναντάμε γύρω μας. Όλα αυτά, μέσα από την πένα του Δημήτρη Ψαθά, σε μια εξαιρετικά εύστοχη κωμωδία που μοιάζει επίκαιρη όσο ποτέ.\nΣυγγραφέας: Δημήτρης Ψαθάς\nΣκηνοθεσία-φωτισμοί: Γιώργος Αρμένης\nΧορογραφία: Αλεξάνδρα Τσοτανίδου\nΒοηθός σκηνοθέτις: Αγγελική Κίτρινη\nΟργάνωση παραγωγής: Ηλίας Κοτόπουλος\nΚατερίνα Γεωργούση (Καμαριέρα), Βασίλης Ευταξόπουλος (Μηνάς Κατακουζηνός), Παντελής Καλπάκογλου (Μάγειρας), Δημήτρης Καρτόκης (Κοκός, Αρχαιολόγος, Ζώρζ, Ταχυδρόμος), Ευσταθία Λιάλιου (Αλεπούδη), Λευτέρης Λιθαρής (Σωφέρ, Αρχαιολόγος), Κατερίνα Λύκου (Ζαφειρίου), Φωτεινή Μπαξεβάνη (Μαντάμ Σουσού), Χρήστος Παπαδημητρίου (Αρχαιολόγος, Άλεξ, Τζων), Μαριάννα Παπασάββα (Κιτσομήτρου), Κώστας Σαντάς (Παναγιωτάκης), Δημήτρης Σιακάρας (Λεό), Θάλεια Σκαρλάτου (Κυρά Κατίνα), Στέργιος Τζαφέρης (Τεό), Χρύσα Τουμανίδου (Σοφούλα), Κώστας Χατζησάββας (Σταθόπουλος).\nΣυμμετέχουν επίσης οι σπουδαστές της Δραματικής Σχολής του ΚΘΒΕ: Δήμητρα Βήττα, Μαρία-Ελισάβετ Κοτίνη, Ηρόδοτος Μιλτιάδους, Χριστίνα Ράπτη, Τάσος Ροδοβίτης, Δήμητρα Τσισμαλίδου.\nΕίχε ήλιο. Η Θεσσαλονίκη ήταν χαρούμενη, γεμάτη φως, και σαν κοριτσάκι με άσπρα καλτσάκια και μαύρα λουστρινένια παπούτσια, άφησε το λάπτοπ κι έπαιζε κουτσό, σχοινάκι, γύρω-γύρω όλοι και να ’το – να ’το το δαχτυλίδι. Τι ομορφιά… Τι ευγένεια, τι σκέρτσο και καμάρι, τι παιδική αθωότητα.\nΠήγαινα να συναντήσω τον Σωτήρη, τον φίλο μου, τον Διευθυντή του Κρατικού Θεάτρου Βορείου Ελλάδος. Έπινε τον καφέ του μαζί με την αγαπημένη μας Έρση Δρίνη στον «Ρωμιό». Κάθισα μαζί τους, αφού βέβαια προηγήθηκαν τα τρία σταυρωτά φιλιά του Σωτήρη και οι τρελές αγκαλιές της Έρσης μου.\n– Λοιπόν Γιώργο, θα μου κάνεις ένα έργο του Ψαθά;\n– Ποιο απ’ όλα, ρώτησα.\n– Τη Μαντάμ Σουσού.\n– Α μπα, όχι, δεν μου αρέσει.\n– Το έχεις διαβασει;\n– Ε, διάβασέ το και τα λέμε.\nΚαι να ’μαι την άλλη μέρα στο γραφείο του Διευθυντή, να μιλάμε για τη Μαντάμ Σουσού. Για τις Σουσούδες του σήμερα, για τους νεόπλουτους που αυτοπροβάλλονται με το εγώ τους, υποτιμώντας τους άλλους, πιστεύοντας ότι οι ίδιοι ανήκουν σε μια ανώτερη τάξη, περιφρονώντας ό,τι δεν προέρχεται από αυτή.\nΤι ανοησία, τι κουφιοκεφαλιά, να αρνείσαι την τάξη σου, τη λαϊκή σου καταγωγή, τα ήθη και τα έθιμα του λαού σου, τι απέραντη βλακεία… Να ξοδευόμαστε για πρόσκαιρη εξουσία, ψευτοαξιώματα πασπαλισμένα με χρυσόσκονη και σαν φτιασιδωμένες μαϊμούδες να χοροπηδάμε κάνοντας τούμπες στα περσικά χαλιά των σαλονιών, παίζοντας με τις ηθικές αξίες, την Ιστορία και τον πολιτισμό μας. Κάπου εδώ είπα το ναι.\nΝαι, θα ανεβάσω το έργο του μεγάλου μας κωμωδιογράφου Δημήτρη Ψαθά και αυτό γιατί το ταλέντο του διαισθάνθηκε τον κίνδυνο του νεοέλληνα, τη ροπή του στο δήθεν, στο σνομπ, σε μια χρονολογία που η χώρα έβγαινε από έναν φασιστικό πόλεμο και από έναν εμφύλιο, από τον ερχομό των αμερικάνων με το σχέδιο Μάρσαλ και την Ούνρα, που γέμισε την επαρχία με παρδαλά βρακιά, γάλα σκόνη και αλμυρό φυστικοβούτυρο.\nΠολλά είπα, αλλά δεν σας κρύβω ότι με πνίγει το δήθεν, το παρεμπιπτόντως και η ξιπασιά μας.\nΑς δούμε το κοριτσάκι με τα άσπρα καλτσάκια, τα λουστρινένια παπούτσια, να παίζει ανέμελο, πλημμυρισμένο στο φως και ας υποκλιθούμε, δίνοντας όρκο ότι θα προστατεύσουμε την όμορφη εικόνα.\nΕυχαριστώ πρώτα απ’ όλα, τον Διευθυντή και το ΔΣ του ΚΘΒΕ, τη βοηθό σκηνοθέτη Αγγελική Κίτρινη, τη χορογράφο Αλεξάνδρα Τσοτανίδου, τους συναδέλφους μου ηθοποιούς, τους τεχνικούς και όσους μόχθησαν γι’ αυτό το ανέβασμα. Πάνω απ’ όλα, την κυρία Φωτεινή Μπαξεβάνη, τον Κώστα Σαντά, τον Βασίλη Ευταξόπουλο, τον Δημήτρη Σιακάρα και τη Μαριάννα Παπασάββα.\nΚλείνοντας, θέλω να πω ένα μεγάλο ευχαριστώ στον σκηνογράφο μας Γιάννη Μετζικώφ και βέβαια στον σπουδαίο μουσικό της Χώρας μας Γιώργο Χριστιανάκη.\nΗ παράσταση του ΚΘΒΕ «Μαντάμ Σουσού» θα παρουσιαστεί στο Βασιλικό Θέατρο από την Παρασκευή 10/02/2012 έως την Κυριακή των Βαΐων. Αμέσως μετά, η παραγωγή θα μεταφερθεί στο Θέατρον του Κέντρου Πολιτισμού «Ελληνικός Κόσμος» για συγκεκριμένο αριθμό παραστάσεων.\nΤετάρτη, Πέμπτη, Παρασκευή, Σάββατο, Κυριακή\nΤετάρτη & Κυριακή 19.00\nΠέμπτη & Παρασκευή 21.00\nΠαρασκευή 21.00, Σάββατο 21.00 & Κυριακή 19.00\n• Πλατεία- Κανονικό: 20€ , Εκπτωτικό: 15 €, Oμαδικό: 13€\n• Εξώστης- Κανονικό: 15€ , Εκπτωτικό: 12 €\nΤετάρτη 19.00, Πέμπτη 21.00 & Σάββατο 18.00 (Λαϊκές)\n• Πλατεία- Κανονικό: 15€, Εκπτωτικό: 12 €\n• Εξώστης- Κανονικό: 12 €, Εκπτωτικό: 10 €\nIσχύουν εργατικά εισιτήρια και εισιτήρια ΟΓΑ\nΣτις ημέρες των Λαϊκών παραστάσεων ισχύει εισιτήριο 5 € για άνεργους και μετανάστες\nΤαμεία και ιστοσελίδα ΚΘΒΕ\nΕκδοτήρια Μεγάρου Μουσικής Θεσσαλονίκης στην οδό Αριστοτέλους\nKαταστήματα Public Θεσσαλονίκης.\nΒασιλικό θέατρο (Πλατεία Λευκού Πύργου): Τρίτη-Κυριακή: 9.30 π.μ.-9.30 μ.μ.\nΕταιρεία Μακεδονικών Σπουδών (Εθνικής Αμύνης 2): Τρίτη-Κυριακή: 9.30 π.μ.-1.30 μ.μ. & 5.30 μ.μ.-9.30 μ.μ\nΜονή Λαζαριστών (Κολοκοτρώνη 25–27, Σταυρούπολη): Τρίτη-Κυριακή: 9.30 π.μ.-1.30 μ.μ. & 5.30 μ.μ.-9.30 μ.μ\nΕκδοτήρια Μεγάρου Μουσικής Θεσσαλονίκης στην οδό Αριστοτέλους (μόνο προπώληση): Δευτέρα, Τετάρτη, Σάββατο: 10 π.μ.–3.30 μ.μ., Τρίτη, Πέμπτη, Παρασκευή: 10 π.μ.–2 μ.μ. & 5.30 μ.μ.–8 μ.μ.\nΤηλ. κρατήσεων: 2315 200200\nΒασιλικό θέατρο (Πλατεία Λευκού Πύργου)\nΤο τέλος μιας χρονιάς που δεν υπήρξε ποτέ!\nΉταν αρχές Νοεμβρίου 2020 που με κρατική εντολή αναστείλαμε τη λειτουργία μας. Πέρασαν 8 μήνες και ακόμα δεν έχει αρθεί το μέτρο της αναστολής λειτουργίας. Ίσως και καλύτερα αν αναλογιστεί κανείς ότι η «εκπαιδευτική» χρονιά έχει φτάσει στο τέλος της και το πενιχρό αλλά σημαντικό οικονομικό όφελος που έχουμε από τη μη λειτουργία (επιδότηση ενοικίου) […]


Πρώην βουλευτής: OCU κατέσχεσε περιουσία UOC-KP και μπορεί να εκκαθαριστεί - ΕΟΔ - Ενωση Ορθοδοξων Δημοσιογραφων\nΟι ηγέτες των συγκρουόμενων «εκκλησιών» Φιάρετος Ντενισένκο και Επιφάνιος Ντουμένκο. Φωτογραφία: 112.ua\nΠατριαρχείο Κιέβου εκκαθαρίστηκε μέσω πλαστογράφησης εγγράφων και η OCU καταχωρήθηκε με παραβιάσεις του νόμου, σύμφωνα με τους ισχυρισμούς του πρώην βουλευτή.\nΟ πρώην βουλευτής Σεργκέι Μελνιτσούκ μίλησε για την κατάληψη εισβολέων του UOC-KP κατά τη δημιουργία της OCU. Για τα γεγονότα παραβίασης του νόμου κατά την εκκαθάριση του Πατριαρχείου Κιέβου έγραψε στη σελίδα του στο Facebook.\nΟ Μελνιτσούκ ανέφερε κάποια γεγονότα παραβιάσεων και πλαστογράφησης εγγράφων κατά την εγγραφή της OCU:\nΚατά την εκκαθάριση του UOC-KP, ο Φιλάρετος υπέγραψε έγγραφο τερματισμού των δραστηριοτήτων της «εκκλησίας» του μετά τη δημιουργία και εγγραφή της θρησκευτικής οργάνωσης «Μητρόπολη UOC». Όπως γνωρίζετε, η νέα δομή έχει καταχωριστεί ως «Μητρόπολη Κιέβου της UOC (OCU)». Έτσι, επισήμως, το Υπουργείο Πολιτισμού δεν είχε το δικαίωμα να εκκαθαρίσει την UOC-KP και ο οργανισμός που δημιουργήθηκε δεν έχει δικαιώματα στην ιδιοκτησία του Πατριαρχείου του Κιέβου.\nΣτην Ουκρανία δεν υπάρχει πρωτότυπο κείμενο του «τοπικού συμβουλίου» στο οποίο δημιουργήθηκε η OCU, βρίσκεται στον επικεφαλής του Φαναρίου. Χωρίς το πρωτότυπο ο κρατικός πρωτοκολλητής δεν έχει δικαίωμα να κάνει αλλαγές.\nΣύμφωνα με το νόμο, η απόφαση τερματισμού των δραστηριοτήτων των νομικών προσώπων μπορεί να ακυρωθεί, κάτι που έγινε από τον Φιλάρετο στις 20 Ιουνίου 2019. Ωστόσο, το Υπουργείο Πολιτισμού δεν αναγνώρισε αυτήν την ακύρωση.\nΤο Υπουργείο Πολιτισμού εισήγαγε στο Μητρώο του κράτους εγγραφή τερματισμού των δραστηριοτήτων του UOC-KP μέσω αναδιοργάνωσης, αυτό επέτρεψε στην OCU να κληρονομήσει τα δικαιώματα του Πατριαρχείου του Κιέβου. Αλλά ταυτόχρονα, δημιουργήθηκε επιτροπή εκκαθάρισης, ενώ θα έπρεπε να δημιουργήσουν επιτροπή αναδιοργάνωσης. Επιπλέον, αυτή η επιτροπή δημιουργήθηκε από άλλη θρησκευτική οργάνωση (OCU) και δεν περιελάμβανε εκπροσώπους του UOC-KP.\nΟ πρώην βουλευτής πιστεύει ότι το UOC-KP κατασχέθηκε για την ιδιωτικοποίηση και συμμετοχή σε πολιτικές διαδικασίες υπέρ του Ποροσένκο. Ταυτόχρονα, χρησιμοποιήθηκε ο διοικητικός πόρος και η OCU καταγράφηκε κατά παράβαση του νόμου.\n«Παραβαίνοντας παράνομα την ιδιοκτησία του UOC-KP, η OCU μπορεί να εκκαθαριστεί ως εκκλησία που υποκινεί τη διαθρησκευτική εχθρότητα και απλώς βρίσκεται εκτός νομικού πλαισίου, έγραψε ο Μελνιτσούκ. – Ταυτόχρονα, ο παράνομα δημιουργημένος οργανισμός ασκεί τις δραστηριότητές του σε αντίθεση με το Σύνταγμα της Ουκρανίας, παρεμβαίνει στον εκτελεστικό κλάδο της εξουσίας και συμμετέχει σε ενεργό πολιτικό αγώνα υπέρ μιας από τις πολιτικές δυνάμεις».\n«Η εκκλησία είναι γέφυρα μεταξύ του ανθρώπου και του Θεού, και όχι υποκινητής του ποιμνίου υπέρ ενός ατόμου», κατέληξε ο πρώην βουλευτής.\nΝωρίτερα η ΕΟΔ έγραψε για τη δήλωση του δικηγόρου UOC-KP ότι το δικαστήριο «έχασε» την υπόθεση για την εγγραφή του Πατριαρχείου Κιέβου.\nΕτικέτες: Υπουργείο Πολιτισμού, ΟCU, UOC-KP, Εκκλησιαστικές επιδρομές


ΑΡΧΙΣΑΝ ΤΑ ΟΡΓΑΝΑ! Κατατέθηκε η πρώτη αγωγή κατά της εταιρίας από εγκλωβισμένη οδηγό! – Makeleio.gr\nHomeΕΠΙΚΑΙΡΟΤΗΤΑΑΡΧΙΣΑΝ ΤΑ ΟΡΓΑΝΑ! Κατατέθηκε η πρώτη αγωγή κατά της εταιρίας από εγκλωβισμένη οδηγό!\nΑΡΧΙΣΑΝ ΤΑ ΟΡΓΑΝΑ! Κατατέθηκε η πρώτη αγωγή κατά της εταιρίας από εγκλωβισμένη οδηγό!\nΌλοι μαζί να κάνετε μηνύσεις, μας έχουνε πιεί το αίμα οι απατεώνες!!!


23/10 Σαντχάουζεν - Σαν Πάουλι | Προγνωστικά | Ανάλυση | Στατιστικά\nΒ' Γερμανίας 22 Οκτ 2017 23:34\nHard Wald Stadion (15.414)\n*Μετράει πέντε σερί no goal.\n*Μετράει έξι σερί under2,5.\n*4 στα 5 εντός κράτησε το μηδέν πίσω.\n*Μετράει τρία σερί No goal εκτός έδρας.\n*Έχει κρατήσει το μηδέν εκτός έδρας 3 σερί ματς.\n*Έχει καλύτερη συγκομιδή εκτός έδρας.\nΕίχε δύσκολο έργο στο Μπόχουμ, αφού το παιχνίδι είδε "ειδικές" συνθήκες. Η γηπεδούχος είχε νέο προπονητή και ασφαλώς ήταν πολύ πιο παθιασμένη για τους τρεις βαθμούς. Φάνηκε αυτό στις μονομαχίες, όπου η ομάδα του Κόζακ υστερούσε. Εκεί ουσιαστικά κρίθηκε και το ματς, αφού τα γκολ προήλθαν από λάθη σε μονομαχίες. Το γρήγορο γκολ στο 12', έδωσε τη δυνατότητα στην Μπόχουμ να προφυλάξει τα νώτα της, ενώ αντίθετα για την Σαντχάουζεν ήταν καταστροφικό. Έτσι φτάνοντας στο 72' είδαμε την Μπόχουμ να φτάνει και σε δεύτερο γκολ. Το τελικό 2-0 αφήνει μια μικρή πικρία. Πλέον στόχος είναι να συνεχίσει τις πολύ καλές εμφανίσεις εντός έδρας απέναντι στη Σανκτ Πάουλι.\nΑγωνιστικά Νέα: Εκτός μένουν οι Μπορν (μέσος, 0/0), Βόουτεν (φορ, 1/1), Φόλμαν (βασικός μέσος, 2/0) και Βούλε (κίπερ, 0/0). Επιστρέφουν οι Χέρμαν (μέσος, 0/0), Κούλοβιτς (βασικός μέσος, 3/0) και Τσεγνουλάχου (μέσος, 4/0), δίνοντας λύσεις στον κόουτς Κόζακ. Δυστυχώς όμως θα είναι τιμωρημένος ο Κίστερ (βασικός αμυντικός, 9/0) καθώς συμπλήρωσε πέντε κίτρινες κάρτες. Λογικά θα επιμείνει στο 4-4-2 ο προπονητής της Σαντχάουζεν.\nΠιθανή ενδεκάδα: (4-4-2): Σούεν – Κλίνγκμαν, Κνίπινγκ, Ρόσμπαχ Παραγκάντα - Λίνσμαϊερ, Ντάγκφους, Γιάνσεν, Φόρστερ – Ράιτ, Χόελερ.\nΚι όμως φαντάζει απίστευτο, όμως είναι πραγματικότητα. Η Σανκτ Πάουλι έχει πάρει μόλις τους 5 βαθμούς από τους 17 εντός έδρας, έχοντας μόλις μία νίκη σε όλα αυτά τα παιχνίδια που έχει δώσει μπροστά στο κοινό της. Πάλι έμεινε μακριά από τη νίκη, αυτή τη φορά αντίπαλος της ήταν η Λάουτερν. Σε ένα πολύ κακό παιχνίδι, το οποίο είχε πολλές μονομαχίες και πολύ "ξύλο", οι δύο ομάδες δεν έπαιξαν καθόλου επιθετικά. Ήταν εμφανές ότι στη λεπτομέρεια θα κρινόταν το αποτέλεσμα και ευτυχώς ή δυστυχώς δεν το είχε καμία. Μπορεί να προηγήθηκε στο 63' με τον Αλάγκουι, όμως ήταν ανίκανη να διαφυλάξει το προβάδισμα μέχρι τέλος του ματς. Δέχτηκε την ισοφάριση στο 77', ενώ παραλίγο να δεχτεί και δεύτερο γκολ μέχρι το τέλος. Πλέον στρέφεται στο εκτός έδρας ματς με τη Σαντχάουζεν, έχοντας φυσικά υπέρ της την ψυχολογία των εκτός έδρας αγώνων της.\nΑγωνιστικά Νέα: Εκτός παραμένουν οι Τσίραϊς (αμυντικός, 0/0), Μιγιάχι (μέσος, 0/0), Χόρνσου (βασικός αμυντικός, 6/0), Μπουχαντούζ (βασικός φορ, 7/0) και Σαχίν (βασικός μέσος, 8/2). Οι τρεις τελευταία είναι σοβαρές απώλειες, ένας σε κάθε γραμμή. Εναλλακτικές φυσικά και υπάρχουν, ιδίως τώρα που έχει επιστρέψει ο Μπούχτμαν, κάτι που σημαίνει πως ο κόουτς Γιάνσεν μπορεί να "χτίσει" γύρω του.\nΠιθανή ενδεκάδα: (4-3-2-1): Χίμελμαν - Ζάντερ, Ζόμπιεχ, Αφεφόρ, Μπουμπάλα - Μπούχτμαν, Νερίγκ - Ντούτζιακ, Σόμποτα, Λίτκα – Αλάγκουι\nΑπό την μία η Σαντχάουζεν που πάει τα παιχνίδια της σε πολύ χαμηλό τέμπο, από την άλλη η Πάουλι που δείχνει εκτός έδρας να προσαρμόζεται πολύ εύκολα, κάνοντας καταπληκτικές εμφανίσεις, ιδίως στην τακτική. Πολύ πιθανή μοιρασιά, κάτι σε 0-0, 1-1.


Πρώτη καταχώρηση: Δευτέρα, 11 Μαρτίου 2019, 08:31\nΤα Κούλουμα, ο εορτασμός της Καθαράς Δευτέρας, γιορτάζονται κάθε χρόνο σε όλη την Ελλάδα, σηματοδοτώντας την έναρξη της Σαρακοστής και το τέλος της εορταστικής περιόδου της Αποκριάς.\nΤο πιάτο της ημέρας περιλαμβάνει νηστίσιμα, ως αποτοξίνωση από το πλούσιο φαγοπότι της Αποκριάς: χαλβάς, ταραμάς, ελιές, πίκλες, θαλασσινά, φασολάδα, έχουν την τιμητική τους. Τα νηστίσιμα συνοδεύονται από τη λαγάνα, ένα είδος άρτου χωρίς προζύμι, με ελλειπτικό σχήμα και πεπλατυσμένο για να ψήνεται εύκολα.\nΚαρναβαλίστικος γάμος, που κρατάει από τον 14ο αιώνα. Ο καβαλλάριος Ιωάννης Κουτρούλης συγκατοικούσε με μια γυναίκα, η οποία είχε φύγει από το συζυγικό της σπίτι. Για τα δεδομένα εκείνης της εποχής ήταν ένα τεράστιο σκάνδαλο και λέγεται μάλιστα ότι ακόμα και η εκκλησία είχε αφορίσει τη γυναίκα, η οποία έμενε με κάποιον άλλον ενώ ήταν παντρεμένη.\nΤο 1394, ο Πατριάρχης Αντώνιος ο Δ’ αναγνώρισε το διαζύγιο που του παρουσίασε η αφορισθείσα γυναίκα, επικύρωσε τον γάμο της ως διαλυμένο και έδωσε τη συγκατάθεσή του για να τελεστεί ο γάμος της με τον Κουτρούλη.\nΈτσι τελέστηκε, επιτέλους, ο πολυπόθητος γάμος και έγινε ένα εξαιρετικό γλέντι με τελικό αίσθημα αυτό της ανακούφισης, αφού ο Κουτρούλης κατάφερε να παντρευτεί την αγαπημένη του.\nΣτις μέρες μας, το ζευγάρι των νεονύμφων είναι δύο άνδρες, που μαζί με τους συγγενείς πηγαίνουν στην πλατεία, όπου γίνεται ο γάμος με παπά και με κουμπάρο. Διαβάζεται το προικοσύμφωνο και ακολουθεί τρικούβερτο γλέντι.\nΦτιάχνοντας λοιπόν έναν αχυρένιο ψαρά, τον δένουν σ’ έναν γάιδαρο και τον γυρνούν σε όλο το χωριό. Όσο περνά η μέρα, στήνουν μεγάλο γλέντι με τραγούδι και χορό και στη συνέχεια ρίχνουν τον καημένο τον Γληγοράκη σε μια βάρκα που φλέγεται στ’ ανοιχτά.\nΤο έθιμο έχει βαθιές τις ρίζες του. Ίσως από τη Βυζαντινή επο χή, που οι παλιάτσοι των ιπποδρόμων χρωμάτιζαν τα πρόσωπά τους. Την εποχή της Τουρκοκρατίας, όλοι οι κάτοικοι περίμεναν τις Αποκριές για να διασκεδάσουν και να χορέψουν σε κύκλους. Ένας κύκλος για τις γυναίκες, ένας για τους άνδρες. Φορούσαν μάσκες ή απλώς έβαφαν τα πρόσωπά τους με κάρβουνο. Στη συνέχεια προστέθηκε το αλεύρι, το λουλάκι, το βερνίκι των παπουτσιών και η ώχρα.\nΑυτό όμως έλαβε μεγάλη ακμή στην εποχή της ιστιοφόρου Ναυτιλίας, δηλαδή το 1840 και έκτοτε. Και αυτό γιατί τότε τα ιστιοφόρα ταξίδευαν από τον Μάρτιο μέχρι τον Νοέμβριο, έτσι οι εκδηλώσεις της Αποκριάς ήταν συγχρόνως και αποχαιρετιστήριες.\nΤο έθιμο αυτό χρονολογείται από το 1830 και έχει να κάνει με τα προξενιά που γίνονταν τότε. Σήμερα πραγματοποιείται παραδοσιακά με το ξύρισμα του γαμπρού και το στόλισμα της νύφης, η οποία στην πραγματικότητα είναι άνδρας! Παράλληλα, όλοι οι παρευρισκόμενοι γιορτάζουν τα Κούλουμα με σατιρικά τραγούδια και πολύ χορό.\nΤους επισκέπτες τούς περιμένει μια έκπληξη, αφού τους υποδέχονται δύο μεταμφιεσμένοι, οι οποίοι προσπαθούν να τους μουντζουρώσουν με την καπνιά από το καζάνι που έβραζε η φασολάδα, έτσι ώστε όλοι να γιορτάσουν την Καθαρά Δευτέρα μασκαρεμένοι!\nΤο έθιμο του Αγά έχει ρίζες από την Τουρκοκρατία και μέχρι σήμερα είναι το ίδιο διασκεδαστικό την ημέρα της Καθαράς Δευτέρας. Ο Αγάς εισβάλει στο χωριό με τη συνοδεία του και παίρνει θέση στην κεντρική πλατεία.\nΕκεί μαζεύεται ο κόσμος όπου «δικάζεται» για διάφορα παραπτώματα που του καταλογίζονται και πληρώνει το ανάλογο πρόστιμο! Από αυτήν τη διαδικασία δεν γλυτώνει κανείς από τους παρευρισκομένους.\nΣτη Μεσσήνη Μεσσηνίας γίνεται η αναπαράσταση της εκτέλεσης μιας γερόντισσας, της γριάς Συκούς, που κατά την παράδοση κρεμάστηκε στη θέση Κρεμάλα της πόλης, με εντολή του Ιμπραήμ Πασά, επειδή είχε το θάρρος, εξηγώντας του ένα όνειρο που είχε δει, να του πει ότι η εκστρατεία του και ο ίδιος θα είχαν οικτρό τέλος από την αντίδραση και το σθένος των επαναστατημένων Ελλήνων.\nΣτις κοινότητες Ποταμιά, Καλόξιδο και Λιβάδια της Νάξου οι κάτοικοι ντύνονται Κορδελάτοι ή Λεβέντες. Οι Κορδελάτοι είναι φουστανελοφόροι και η δεύτερη ονομασία τους, Λεβέντες, αποδίδεται στους πειρατές. Από κοντά τους ακολουθούν και οι ληστές, οι Σπαραρατόροι, που αρπάζουν τις κοπέλες για να τις βάλουν με το ζόρι στον χορό και στο γλέντι, που κρατάει έως το πρωί.\nΣτον Αρχάγγελο της Ρόδου οι εκδηλώσεις της Καθαράς Δευτέρας κορυφώνονται με τα «μουζώματα» και τα «αλευρώματα» παράλληλα με το γλέντι, τις μεταμφιέσεις και τη σάτιρα.\nΤελευταία ενημέρωση: Δευτέρα, 11 Μαρτίου 2019, 08:54


Marina1626 , Konstantina και 351 επισκέπτες\n16: 06: 35\nΚαλησπέρα και συγχαρητήρια για το site σας!!\nΕίμαι 22 χρονών και πρόσφατα έκανα το τεστ Παπ σε νοσοκομείο της Θεσσαλονίκης (καθώς παράλληλα θα μπορούσα να κάνω και το HPV Test). Τα αποτελέσματα είναι τα εξής:\nΕπιθηλιακά κύτταρα πλακώδους τύπου:\nΚυλινδρικά επιθ.κύτταρα: δεν παρατηρήθηκαν\nΦλεγμονώδη στοιχεία: λίγα\nΣυμπέρασμα: Κολποτραχηλικά επιχρίσματα αρνητικά για κακοήθεια. Συνιστάται επανάληψη της εξέτασης (λόγω έλλειψης ενδοτραχηλικών κυττάρων)\nΑυτό που με προβληματίζει είναι γιατί δεν υπήρχαν ενδοτραχηλικά κύτταρα; Είναι λάθος των γιατρών ή θα πρέπει να ανησυχώ; Επιπλέον, το τεστ δν με "τοποθετεί" σε κάποια κατηγορία (το περσινό Τεστ Παπ ήταν κατηγορία Ι-ΙΙ κατά Παπανικολάου) και τέλος το ότι δεν παρατηρήθηκαν κυλινδρικα επιθ.κύτταρα σημαίνει κάτι ανησυχητικό;;;\nΤίποτε ιδιαίτερο δεν συμβαίνει...\nΠρόκειται για φυσιολογικό κυτταρολογικό επίχρισμα σε μία γυναίκα 22 ετών... Μονον σε περίπου 70-80% των περιπτωσεων λήψης κυτταρολογικων επιχρισμάτων - σε παγκοσμια βαση ανευρισκονται κύτταρα ενδοτραχήλου..\nΑπό την άλλη, ειναι καλλιτερα αν βρεθουν, έστω.... μερικά... Τέλος παντων: Μην ανησυχείς.... θα το επαναλαβεις όποτε σου ειπαν και θα επιστησεις στον γιστρό την προσοχή για τον λογο που γινεται η επαναληπτικη λήψη..\nΣας ευχαριστώ για την άμεση απάντησή σας!!


Η Shakira «κολάζει» με μαγιό στο Μαϊάμι (pics)\nΤελ. ενημ.: 21.11.2018, 13:05\nΗ δυνατή αποκάλυψη που έκανε o κριτής του δεύτερου κύκλου «My Style Rocks» για τον έρωτα της ζωής του.\nΗ Μαρία Μπακοδήμου, πριν κάνει τη δυναμική είσοδό της στην τηλεόραση, είχε περάσει από τα περιοδικά, έχοντας μάλιστα διευθυντική θέση σε μεγάλο εκδοτικό Οίκο της δεκαετίας του ’90. Εκεί, η γνωστή παρουσιάστρια γνώρισε και τον πρώην σύζυγό της, Δημήτρη Αργυρόπουλο, ο οποίος αποκάλυψε στο Πρωινό και στον Άρη Καβατζίκη πώς ξεκίνησε η σχέση τους, που κατέληξε σε γάμο, στην απόκτηση δύο παιδιών και πολύ σύντομα σε διαζύγιο.\nΔημήτρης Αργυρόπουλος: «Τα προβλήματα στο γάμο με τη Μαρία Μπακοδήμου» (Βίντεο)\nH Μαρία Μπακοδήμου έρχεται με νέα εκπομπή (vid)\nH Μαρία Μπακοδήμου «έχει ταλέντο» με το ντεκολτέ της (pics-vid)\n«Τα χρόνια με τη Μαρία ήταν ιδιαίτερα γιατί ήμασταν στο ξεκίνημά μας και οι δύο. Ήταν διευθύντρια μου με έναν τρόπο, γιατί ήταν διευθύντρια στο Status κι εγώ έγραφα τα κείμενα για το στυλ. Η Μαρία με κυνηγούσε για το dead line. Ερωτεύθηκα τη διευθύντρια, Περνάγαμε πολύ ωραία» αποκάλυψε, ενώ τόνισε ότι δε δέχθηκε ποτέ «bullying» που τα έφτιαξε με τη διευθύντριά του.\nΣτη συνέχεια, αναφέρθηκε στο γάμο τους, αλλά και στο διαζύγιο, που ήρθε σε σύντομο διάστημα.\n«Η Μαρία μπήκε ξαφνικά στην τηλεόραση και όταν μπήκε στο καθημερινό, Η τηλεόραση σού ρουφάει όλη την ενέργεια» είπε, ενώ όταν τον ρώτησε ο Καβατζίκης ποιος είχε την ευθύνη του χωρισμού, με αφοπλιστική ειλικρίνεια είπε: «Εγώ φταίω που χωρίσαμε. Θα πάρω το 51% του φταιξίματος. Δε μπορούσα να το διαχειριστώ».\nΟ κριτής του δεύτερου κύκλου My Style Rocks, που ξεχωρίζει μέσα στο ριάλιτι μόδας του ΣΚΑΪ, τόσο για τις ατάκες του, όσο και για την εμφάνισή του, αποκάλυψε ακόμη ότι έχασε τον πατέρα του, όταν ήταν 10 ετών, σε εργατικό δυστύχημα και πως τον ενοχλεί που έχει γκρίζα μαλλιά, τα οποία έχει αποκτήσει από τα 25 του. Όσο για το καλό γούστο στο ντύσιμο, το έχει κληρονομήσει από τη μητέρα του, η οποία είναι κομμώτρια κι έχει πάρει υποτροφία στο Παρίσι.


Ο 3ημερος διαγωνισμός αφορά επαγγελματίες Chef μάγειρες και pastry Chef ζαχαροπλάστες καθώς και σε μαθητές σχολών από την Ελλάδα και τις χώρες της Μεσογείου.\nΟι διαγωνιζόμενοι θα κληθούν να διαγωνισθούν σε διάφορες κατηγορίες πιάτων όπως κρεατικά , θαλασσινά , Ελληνική και Μεσογειακή κουζίνα , Vegan , ζυμαρικά , αρτοσκευάσματα , παραδοσιακά Ελληνικά γλυκά , γλυκά εστιατορίου κ.α\nΟ 1ος Μεσογειακός διαγωνισμός για Chef και Pastry Chef τελεί υπό την αιγίδα της παγκόσμιας ομοσπονδίας Worldchefs και της Ομοσπονδίας Αρχιμαγείρων και Αρχιζαχαροπλαστών Ελλάδος, εφαρμόζοντας το σύστημα βαθμολόγησης Worldchefs Competition Management System που διασφαλίζει το αδιάβλητο του διαγωνισμού αλλά και Υπουργείων και αρμόδιων Φορέων. Με σύγχρονες κατηγορίες ατομικών και ομαδικών διαγωνισμών, αξιόλογα βραβεία, και την ευκαιρία γνωριμίας με καταξιωμένους chef από όλο τον κόσμο ο 1ος Μεσογειακός Διαγωνισμός by Chef’s Club of Greece στοχεύει να γίνει θεσμός της Μεσογείου.\nΣύντομη περιγραφή διαγωνισμού :\n- Στο κατάλληλα διαμορφωμένο χώρο θα στηθούν 10 πλήρης εξοπλισμένες κουζίνες για το διαγωνισμό μαγειρικής και 10 πλήρης εξοπλισμένες κουζίνες για το διαγωνισμό ζαχαροπλαστικής ειδικά διαμορφωμένος χώρος για έτοιμα εκθέματα και μία σύγχρονη κουζίνα στην οποία θα παρουσιάζονται εξειδικευμένα masterclasses.\n- Το κοινό θα μπορεί να παρακολουθήσει live τους διαγωνισμούς, από τις ειδικά διαμορφωμένες εξέδρες, αλλά και τις γιγαντοοθόνες.\n- Θα πραγματοποιηθεί τελετή απονομής βραβείων στους νικητές του διαγωνισμού.\n- Θα πραγματοποιηθεί επίσημο Gala.\n- Στο διαγωνισμό θα συμμετέχουν Chef από περισσότερες από 15 Μεσογειακές χώρες\n- Τον Διαγωνισμό θα επισκεφθούν Chef από όλη την Ελλάδα , Λέσχες , Τουριστικές σχολές , πολλοί επαγγελματίες , εστιατόρια , ζαχαροπλαστεία , ξενοδοχεία, catering , χιλιάδες κοινό και εκπρόσωποι φορέων του κλάδου.\n- Στα πλαίσια του διαγωνισμού θα πραγματοποιηθούν σημαντικές συναντήσεις του κλάδου.\n- Μεγάλη διαφημιστική καμπάνια έχει ήδη ξεκινήσει για τον διαγωνισμό σε συνεργασία με τους χορηγούς επικοινωνίας που ήδη έχουμε εξασφαλίσει , τα ραδιόφωνα , τις τηλεοράσεις κλπ.\n- Αρχιμάγειρες και Αρχιζαχαροπλάστες,\n- Μάγειρες και Ζαχαροπλάστες,\n- Νέοι επαγγελματίες μάγειρες και ζαχαροπλάστες έως 25 ετών,\n- Σπουδαστές με ιδιωτική συμμετοχή\n- Ιδιωτικές και δημόσιες σχολές τουριστικών επαγγελμάτων.\nH World Food Travel Association εγκαινιάζει τα FoodTrekking Awards Greece, μέσω των ambassador της στην Ελλάδα. Η τελετή βράβευσης των καλύτερων του Ελληνικού Γαστρονομικού Τουρισμού θα πραγματοποιηθεί στην\nΑθήνα. Θα φιλοξενηθεί στα πλαίσια του πρώτου Mediterranean Chefs Competition 2020 που διοργανώνει η Λέσχη Αρχιμαγείρων Ελλάδος και η Mact Media Group.\nΟι ώρες λειτουργίας του διαγωνισμού θα είναι :\n- Περισσότερες πληροφορίες στην ιστοσελίδα : www.medchefscompetition.com\nΠερισσότερα σε αυτή την κατηγορία: « Την πίτα της έκοψε η "ΦΑΡΙΣ" (Βίντεο) Η Έκθεση "Η Ελληνίδα στον Πόλεμο" ταξιδεύει στον Πολύγυρο »


ΚΤΗΡΙΑ ΒΓΑΛΜΕΝΑ ΑΠΟ ΠΑΡΑΜΥΘΙ – ΠΙΣΤΕΥΕ ΚΑΙ ΜΗ, ΕΡΕΥΝΑ!\nΑρχική σελίδα / ΕΡΕΥΝΕΣ / ΚΤΗΡΙΑ ΒΓΑΛΜΕΝΑ ΑΠΟ ΠΑΡΑΜΥΘΙ\nΚΤΗΡΙΑ ΒΓΑΛΜΕΝΑ ΑΠΟ ΠΑΡΑΜΥΘΙ\nΠεριέργα γούστα αρχιτεκτόνων, μοναδικά δομημένα έργα, σπουδαία στος είδος τους. Παράξενα κατασκευασμένα κτίρια σε ανατρεπτικές στάσεις και διακοσμήσεις, πάμε να δούμε μερικά από αυτά τα κτίρια που είναι σκορπισμένα στον κόσμο μας.\n1) Hang Nga Guesthouse\nΤο τρελόσπιτο όπως το ονομάζουν οι ντόπιοι. Πρόκειτε για έναν ξενώνα για του λάτρεις της περιπέτειας. Το “Hang Nga Guesthouse” βρίσκεται στην περιοχή Lam Dong του Βιετνάμ και ανήκει στην κόρη του πρώην προέδρου του Βιετνάμ, η οποία σπούδασε αρχιτεκτονική στη Μόσχα. Δεν ακολουθεί καμία νόρμα, έχει απρόσμενες στροφές, γωνίες, ταβάνια και δωμάτια, κανένα παράθυρό του δεν είναι ορθογώνιο ή στρογγυλό. Κατασκευασμένο από τον αρχιτέκτονα Hang Viet Nga ο οποίος θέλησε να δώσει μια τρομάκτικη εμφάνιση στο δημιούργημα του και προφανώς το κατάφερε, αφού στα δωμάτια επικρατούν τα στοιχεία των ζώων, από όπου κάθε δωμάτιο έχει λάβει το όνομα του.Για παράδειγμα, ένας γιγάντιος ιστός αράχνης μπορεί να κρέμεται πάνω από το κρεβάτι , ενώ το τσάι σερβίρεται στο εσωτερικό μιας τεράστιας καμηλοπάρδαλης, μέσα στο λαιμό της.Το “Hang Nga Guesthouse” είναι απόλυτα προσαρμοσμένο στο φυσικό περιβάλλον, ενώ ορισμένοι χώροι του λειτουργούν και ως γκαλερί τέχνης, φιλοξενώντας κατά τακτά χρονικά διαστήματα διάφορες εκθέσεις και άλλες καλλιτεχνικές εκδηλώσεις.\nΤο Atomium βρίσκεται στις Βρυξέλες και πλέον θεωρείτε ο “Πύργος του Αίφελ” της πόλης, αποτελείτε από εννέα σφαίρες από ατσάλι διαμέτρου 18 μέτρων συνδέονται μέσω σωλήνων που περιέχουν κυλιόμενες σκάλες μέχρι 35 μέτρων, μεταξύ των μεγαλύτερων στην Ευρώπη. Αναπαριστά την κυψελίδα ενός κρυστάλλου σιδήρου κατά 165 δισεκατομμύρια φορές μεγαλύτερο. Σχεδιάστηκε από τον αρχιτέκτονα Αντρέ Βατερκέυν για την Παγκόσμια Έκθεση τωνΒρυξελλών(Expo ’58) , έχει ύψος 103 μέτρα και βρίσκεται στο βόρειο τμήμα της πόλης.\nΧτισμένο στα τέλη του 20ου αιώνα στην Πράγα κοντά στην πλατεία Jirasek και Raisin Quay δίπλα από τον ποταμό Μολδάβα, αναπατιστά ένα ζευγάρι που χορεύει τον Fred Astaire και την Ginger Rogers, αυτός είναι και ο λόγος που ονομάζεται επίσης «Ginger and Fred». Οι κάμψεις της Ginger φαίνονται στον γυάλινο πύργο, η ίδια προσκολλάται στον πύργο από σκυρόδεμα, ο οποίος παρομοιάζει τον Fred. Ο λόγος που έχει ένα μεταλλικό θόλο στην κορυφή του, είναι για να εκπροσωπεί τα μαλλιά. Ο Vlado Milunic μαζί με τον καναδό αρχιτέκτονα ,Frank O. Gehry, προσπάθησαν να φτιάξουν ένα κτίριο που θα αντιπροσωπεύει δύο σώματα που χορεύουν στην προκυμαία. Ένα μέρος του εσωτερικού του Dancing House είναι σχεδιασμένο από την αρχιτέκτονα Eva Jiricna. Υπάρχουν κυρίως εννέα γραφεία, ένα διώροφο σπίτι και ένα γαλλικό εστιατόριο στην κορυφή με όμορφη θέα σε όλη την Πράγα.\n4) Cube house\nΤα σπίτια κύβοι είναι στο Ρότερνταμ της Ολλάνδίας, πρόκειτε για ένα σύνολο σπιτιών κατασκευασμένα από τον αρχιτέκτονα Piet Blom βασισμένα στο κοσνεπτ “ζήσε σε αστική περιοχή”, με κλίση 45 μοιρών και εξάγωνο σχήμα. Τα πρώτα σπίτια χτίστηκαν το 1974 έως το 1977.\nΤα σπίτια περιέχουν τρεις ορόφους:\nπρώτο όροφο με καθιστικό και κουζίνα\nδεύτερο όροφο με δύο υπνοδωμάτια και μπάνιο\nτελευταίο όροφο που χρησιμοποιείται μερικές φορές ως ένας μικρός κήπος\n5) Δημοτική Βιβλιοθήκη Kansas city\nΔημιουργεί την ψευδαίσθηση μιας σειράς βιβλίων, αποδίδοντας φόρο τιμής στους μεγάλους λογοτεχνικούς συντελεστές της εποχής μας, ενώ προσθέτει μαγεία παραμυθιών στο τοπίο. Κατασκευάστηκε από τον JE Dunn και είναι στην ουσία το πάρκινκ της βιβλιοθήκης 485 θέσεων και 14.000 τετραγωνικών μέτρων δίπλα από το ανακαινισμένο κτίριο που στεγάζει χιλιάδες βιβλία.\nΟι τίτλοι των 22 βιβλίων είναι οι παρακάτω:\n• Kansas City Stories\n• O Pioneers!\n• 100 Years of Solitude\n• The Collected Poems of Langston Hughes\n• Black Elk Speaks\n• Journals of the Expedition (Lewis and Clark)\n• Undaunted Courage: Meriwether Lewis, Thomas Jefferson, and the Opening of the American West\n6) Κτίριο Καλάθι\nΒρίσκετε στο Οχάιο των Ηνωμένων Πολιτειών, η κατασκευή του κτιρίου κόστισε 30 εκατομμύρια δολάρια και χρειάστηκε περίπου 2 χρόνια για να ολοκληρωθεί. Αντιπροσωπεύει ένα κάλαθι πικνικ όπως αυτά που καταστευάζει η εταιρεία που φιλοξενείτε στο κτίριο, το οποίο το εμπνεύστηκε ο δημιουργός της εν λόγω εταιρείας. Είναι μια ακριβής ρεπλίκα του κανονικού καλαθιού αγορών και είναι τώρα ένα από τα κύρια τουριστικά αξιοθέατα της πόλης. Ο σχεδιασμός είναι τέλειος και ακριβής και διατηρούνται όλα τα στοιχεία. Για παράδειγμα, το κτίριο διαθέτει δύο λαβές που επισυνάπτεται, όπως κάθε κανονικό καλάθι πικ-νικ. Οι χειρολαβές διαρκώς θερμαίνονται κατά τους χειμερινούς μήνες ώστε να αποφευχθεί ο πάγος και το χιόνι. Αυτό το μοναδικό κτίριο ολοκληρώθηκε το Δεκέμβριο του 1997.


Μετακίνηση εκτός νομού το Πάσχα | Life is\nΜπορεί πριν λίγες μέρες να υπήρχε ανοιχτό το ενδεχόμενο να επιτραπούν οι μετακινήσεις εκτός νομού, αλλά φαίνεται πως η αύξηση των κρουσμάτων έχει κρούσει τον κώδωνα του κινδύνου στους επιστήμονες, οι οποίοι εκφράζουν έντονη ανησυχία για το τι μέλλει γενέσθαι.\nΩστόσο, η καθηγήτρια Αναστασία Κοτανίδου, κατά τη χθεσινή ενημέρωση για το ν κορονοϊό εξέφρασε, έμμεσα, την ελπίδα ότι φέτος το Πάσχα ίσως είναι δυνατές οι μετακινήσεις εκτός νομού ώστε να περάσουμε αυτές τις ημέρες «στις ιδιαίτερες πατρίδες μας». Η κυρία Κοτανίδου τόνισε ότι «στόχος μας είναι να φτάσουμε σε ένα σημείο, ώστε να κάνουμε Πάσχα, όπως μόνον εμείς οι Έλληνες ξέρουμε να το γιορτάζουμε».\nΗ αλήθεια είναι πως για να "ανοίξουν" εκ νέου οι μετακινήσεις εκτός νομού και να δοθεί το πράσινο φως, θα πρέπει σίγουρα να περιοριστεί δραστικά ο αριθμός των κρουσμάτων, κυρίως στην περιοχή της Αττικής.\nΣτο ζήτημα των μετακινήσεων εκτός νομού αναφέρθηκε και ο πρόεδρος του Πανελλήνιου Ιατρικού Συλλόγου Αθανάσιος Εξαδάκτυλος σε συνέντευξη που παραχώρησε στο κανάλι του Φαλήρου.\nΟπως είπε, «δεν έχουμε φτάσει στο σημείο αυτό της ανοσίας του πληθυσμού με το εμβόλιο, ώστε να αρχίσουν να επιτρέπονται οι μετακινήσεις των εμβολιασμένων από νομό σε νομό». Επιπλέον, τόνισε ότι φέτος θα είναι διαφορετικό το Πάσχα σε σχέση με αυτό του 2020. «Δε θα είναι όπως πέρσι, που δε χτύπησαν οι καμπάνες, αλλά ούτε όπως πρόπερσι που τα ρεπορτάζ έδειχναν κοσμοπλημμύρες στις εκκλησίες. Κάπου ενδιάμεσα» επισήμανε χαρακτηριστικά.\nΒαρόμετρο για τις μετακινήσεις εκτός νομού θα είναι και η πορεία των εμβολιασμών.\nΟ πρωθυπουργός Κυριάκος Μητσοτάκης δήλωσε ότι μέχρι τον Μάιο θα μπορούν να εμβολιαστούν όλοι οι άνω των 60 και όσοι έχουν υποκείμενα νοσήματα. Κατά τους υπολογισμούς του υπ. Υγείας, μέχρι το Πάσχα θα έχει εμβολιαστεί περίπου το 20% του πληθυσμού.


Το πιο προχωρημένο είναι οι βασικές τεχνικές - Dojang Club\nby Spyros Loumanis 25 Ιανουαρίου, 2021 0260\nΌλες οι πολεμικές τέχνες έχουν ένα σύνολο τεχνικών. Αυτό είναι τα “εργαλεία”, ο δομικός λίθος κάθε συστήματος. Αν θέλαμε να το περιγράψουμε απλά, αποτελούν τις προτάσεις για την επίθεση και τις λύσεις για την άμυνα, που έχει να προτείνει το συγκεκριμένο στυλ.\nΌμως ο σχηματισμός όλων αυτών των κινήσεων ξεκίνησε από την προσπάθεια του ανθρώπου να έχει κάτι που θα το αξιοποιούσε, προκειμένου να επιβιώσει απέναντι σε εξωτερικούς κινδύνους που προέρχονταν από άλλους ανθρώπους.\nΗ ανάπτυξη και η εξέλιξη αυτών των προσπαθειών, οδήγησαν στο να δομηθούν οι αποτελεσματικές λύσεις σε ένα σύνολο κινήσεων, που είχαν κάποια κοινά χαρακτηριστικά. Ήσαν οι βασικές τεχνικές.\nΟι τεχνικές αυτές μπορούσαν να δημιουργήσουν άπειρους συνδυασμούς. Όριο στους τρόπους συνδυασμού των τεχνικών δεν υπήρχε ποτέ. Μόνο η φαντασία του ασκούμενου ήταν το όριο.\nΌμως οι συνδυασμοί καθοδηγούνταν από τις ανάγκες της εποχής, από το περιβάλλον που ζούσαν οι γνώστες τους. Έπρεπε να είναι ρεαλιστικοί. Υπερβολή ή “φλυαρία” οδηγούσε σε άσχημα αποτελέσματα.\nΣήμερα, που η εποχή δεν είναι το ίδιο άναρχη με την εποχή που άρχισαν οι τέχνες αυτές να αναπτύσσονται, οι συνδυασμοί έχουν οδηγεί στο να είναι επίδειξη και θέαμα μάλλον παρά πρακτική λύση.\nΌμως αν θέλουμε να δώσουμε περιεχόμενο στην έννοια της “πολεμικής τέχνης”, πρέπει να παραμένουμε εστιασμένοι στην βασική τεχνική. Το σώμα μετατρέπεται σε όπλο μόνο με την σκληρή δουλειά στα βασικά. Οι πολλές επαναλήψεις είναι η μόνη μέθοδος που τελειοποιεί τον συντονισμό των μελών του σώματος, κάνοντάς τα να λειτουργούν σαν ένα ενιαίο σύνολο. Έτσι ένα σύνολο μυών, οστών, τενόντων, συνδέσμων, μετατρέπεται σε ένα, λειτουργούν συνεργαζόμενοι, συγκεντρώνοντας την ισχύ και τις ροπές όλων. Η συνισταμένη όλων των επιμέρους κινήσεων, είναι η κάθε συγκεκριμένη τεχνική.\nΜε αυτό σαν βάση, μπορούμε να προσθέσουμε ασκήσεις για ανάπτυξη της ακρίβειας, της ισχύος, της δύναμης, της ταχύτητας και ότι άλλο επιθυμούμε.\nΣτο βίντεο που ακολουθεί βλέπουμε τον ασκούμενο να εστιάζει στην πιο κοινή βασική τεχνική, την ευθεία γροθιά. Είναι ένα πρόγραμμα 1000 γροθιών. Χρησιμοποιεί εναλλαγές για να ξεκουράζεται μυϊκά και νοητικά.\nΟι βασικές τεχνικές του Taido σε ένα σπάνιο Φιλανδικό βίντεο του 1992\nΤι θα γίνει αν παίξει μια άσπρη ζώνη με αντίπαλο Ολυμπιακού επιπέδου;\nSpyros Loumanis 30 Νοεμβρίου, 2020\nSuperman punch: η εναέρια γροθιά που αγαπούν όλα τα στυλ\nSpyros Loumanis 7 Οκτωβρίου, 2020\nΠλάγιο λάκτισμα με το εμπρός πόδι; μην ανησυχείτε, σας έχουμε την απάντηση\nSpyros Loumanis 12 Φεβρουαρίου, 2019 1 Μαΐου, 2020


H ΣΗΜΑΣΙΑ ΤΗΣ ΓΛΩΣΣΑΣ ΤΟΥ ΣΩΜΑΤΟΣ ΣΤΗΝ ΕΠΙΚΟΙΝΩΝΙΑ (Α’ μέρος) – GR Traveller\nΆρθρο του Μιχάλη Μάρκου, MBA*, Διευθυντικό Στέλεχος-Σύμβουλος Επιχειρήσεων, & Καθηγητής Διοίκησης Επιχειρήσεων/Marketing\nΠολλά έχουν γραφτεί για τη σημασία της γλώσσας του σώματος στη μη λεκτική επικοινωνία. Σύμφωνα με έρευνες, η μη λεκτική επικοινωνία (γλώσσα σώματος) αντιπροσωπεύει το 55% του μηνύματος που στέλνουμε, ενώ μόνο το 7% είναι η λεκτική επικοινωνία (φράσεις, λέξεις) και το 38% η ένταση της φωνής μας (χρωματισμός, τόνος, χροιά). Επίσης, δεν πρέπει να αγνοηθεί και μια άλλη παράμετρος που κάνει τη γλώσσα του σώματος ακόμα πιο σημαντική. Βάση ερευνών, μαθαίνουμε κατά κύριο λόγο μέσω της όρασης (83%), κατά 11% μέσω της ακοής, κατά 3,5% μέσω της όσφρησης, κατά 1,5% μέσω της αφής και κατά 1% μέσω της γεύσης.\nΟι περισσότεροι μελετητές της γλώσσας του σώματος έχουν εστιάσει την προσοχή τους στα κάτωθι κύρια σημεία αποκωδικοποίησης της, που είναι οι εκφράσεις του προσώπου, η στάση & κίνηση του κεφαλιού, οι στάσεις & κινήσεις των χεριών και αντίστοιχα των ποδιών και η στάση του κορμιού. Η αποκωδικοποίηση των μηνυμάτων αυτών δεν είναι εύκολη υπόθεση και χρειάζεται καθημερινή εξάσκηση για να αποκτηθούν οι γνώσεις αυτές, ενώ χρειάζεται να μνημονεύονται οι κάτωθι 3 χρήσιμοι κανόνες. Ο πρώτος κανόνας είναι ότι θα πρέπει να διαβάζονται δέσμες χειρονομιών και όχι μεμονωμένες κινήσεις, προσπαθώντας να βγάζετε συμπεράσματα από διάφορες χειρονομίες. Δεύτερος κανόνας, είναι η αναζήτηση της συμφωνίας μεταξύ της λεκτικής και μη λεκτικής επικοινωνίας. Τέλος, θα πρέπει να διαβάζονται οι χειρονομίες/κινήσεις στα πλαίσια των εξωτερικών παραγόντων του περιβάλλοντος που υπάρχουν εκείνη την στιγμή (πχ. κρύο, ζέστη, κ.ο.κ).\nΣτα πρώτα λεπτά μιας γνωριμίας/επαφής, δημιουργούνται (ασυναίσθητα) εκφράσεις στα πρόσωπα των άλλων, που μας επηρεάζουν και βγάζουμε συμπεράσματα για το χαρακτήρα τους, για την προσωπικότητα τους, την πνευματικότητα τους, την εξυπνάδα τους, τις προσωπικές τους συνήθειες.\nΤα τέσσερα βασικά είδη χαμόγελου είναι:\nα) το χαμόγελο με σφιγμένα χείλη, που δείχνει ότι εκείνος που το κάνει έχει ένα μυστικό που δεν θέλει να μοιραστεί,\nβ) το στραβό χαμόγελο, που σημαίνει σαρκασμό,\nγ) το χαμόγελο με πεσμένο σαγόνι, που σημαίνει ότι είναι προσποιητό και γίνεται για να διασκεδάσει κάποιους και\nδ) το πλάγιο χαμόγελο, που συνηθίζεται από τις γυναίκες οι οποίες έχουν το κεφάλι τους χαμηλωμένο και στραμμένο αλλού και ανασηκωμένο βλέμμα για να κατακτήσουν (ή να στείλουν μηνύματα αρέσκειας) έναν άνδρα.\nΕπίσης, τα μάτια (και οι κόρες τους) παίζουν σημαντικό ρόλο στις εκφράσεις του προσώπου. Τα μάτια είναι τα πιο ακριβή σήματα επικοινωνίας των ανθρώπων επειδή βρίσκονται σε εστιακό σημείο του σώματος και οι κόρες λειτουργούν ανεξάρτητα από το συνειδητό μας έλεγχο. Αν κάποιος σε κοιτάει απευθείας στα μάτια, αυτό σημαίνει πως είναι ευθύς, ειλικρινής και δεν έχει κάτι να κρύψει. Αντιθέτως, τα άτομα που αποφεύγουν την άμεση αυτή οπτική επαφή, ίσως να μην έχουν αυτοπεποίθηση, να αισθάνονται άβολα, ή να μη λένε όλη την αλήθεια. Είναι σημαντικό για εμάς τους ανθρώπους να μας κοιτάνε στα μάτια αν και μερικοί αδιαφορούν να το πράξουν. Κοιτώντας τον συνομιλητή σου μέσα στα μάτια, και κάνοντας νεύματα, του δείχνεις ότι ενδιαφέρεσαι για αυτό που ακούς. Με αυτόν τον τρόπο κάνεις τον άλλο να νιώθει οικειότητα και ζεστασιά.\nΕιδικότερα σε θέματα οπτικής επαφής, η παρατεταμένη βλεμματική επαφή, θεωρείται επίδειξη ανωτερότητας, έλλειψη σεβασμού, απειλητική στάση και τάση προσβολής του άλλου. Επίσης, η πολύ λίγη βλεμματική επαφή δηλώνει έλλειψη προσοχής ενώ η απόσυρση της βλεμματικής επαφής με το χαμήλωμα των ματιών θεωρείται σημάδι υποταγής. Επιπλέον, εάν κοιτάξουμε κάποιον για λίγα δευτερόλεπτα παραπάνω είναι ένδειξη θετικής έλξης και ενδιαφέροντος (ιδανικά αν συνδυαστεί και από τις 2 πλευρές με διεσταλμένες κόρες). Επιπλέον, όταν βλέπουμε κάτι ενδιαφέρον οι κόρες μας διαστέλλονται, ενώ κοιτάζουμε περισσότερο τους άλλους όταν ακούμε και όχι όταν μιλάμε. Επιπρόσθετα, ένα παρατεταμένο κοίταγμα χωρίς ανοιγοκλείσιμο των βλεφάρων χρησιμοποιείται από εκείνους που θέλουν να επιβληθούν, να απειλήσουν, να εκφοβίσουν ή να επηρεάσουν τους άλλους. Τέλος, μπορούμε να κατανοήσουμε με τις κινήσεις των ματιών του συνομιλητή μας αν είναι στο ίδιο μήκος κύματος μαζί μας, ή σκέφτονται κάτι διαφορετικό.\nΌσον αφορά τα φρύδια, τα ψηλά φρύδια μπορούν να δώσουν σε μια γυναίκα μια υποταγμένη όψη, τα χαμηλά φρύδια, ένα επιθετικό στυλ, ενώ τα στραμμένα προς τα μέσα φρύδια, την εικόνα ενός ατόμου που δείχνει ενδιαφέρον.\nΕίναι ο εισηγητής του επιτυχημένου βιωματικού σεμιναρίου «Γλώσσα του Σώματος» που πραγματοποιεί εδώ και 12 χρόνια σε διάφορα εκπαιδευτικά ιδρύματα και οργανισμούς, έχοντας εκπαιδεύσει εκατοντάδες σπουδαστές και στελέχη επιχειρήσεων στη σημασία που έχει η Γλώσσα του Σώματος στις επαγγελματικές & διαπροσωπικές σχέσεις και ποιες είναι οι σωστές τεχνικές αποκωδικοποίησης της.\nΣύμβουλος/Επιστημονικός Συνεργάτης του ομίλου FCA (FCA Capital Hellas–FCA Bank) με περισσότερα από 19 χρόνια στον χώρο του αυτοκινήτου/χρηματοδοτικών υπηρεσιών σε διάφορες διευθυντικές θέσεις, είτε στον Όμιλο της FIAT (Fiat Credit/FGA Capital Hellas), είτε στον Όμιλο της CREDIT AGRICOLE (Emporiki Rent). Παράλληλα, έχει συνεργαστεί, ως καθηγητής Διοίκησης Επιχειρήσεων & Marketing, στους μεγαλύτερους εκπαιδευτικούς ομίλους της Ελλάδας (NYC, ΑΛΦΑ, ΑΚΜΗ, ΔΕΛΤΑ, ΔΟΜΗ, DIDACTA, κτλ).\nPingback: H ΣΗΜΑΣΙΑ ΤΗΣ ΓΛΩΣΣΑΣ ΤΟΥ ΣΩΜΑΤΟΣ ΣΤΗΝ ΕΠΙΚΟΙΝΩΝΙΑ (Β’ ΜΕΡΟΣ) – GR Traveller


Super League: Δεν ξεκινάει το πρωτάθλημα, αν γίνει αναδιάρθρωση - Messinia Live\nΗ Super League δεν είπε απλά “όχι” στην αναδιάρθρωση αλλά κρατά και σκληρή στάση καθώς τονίζει στην επίσημη ανακοίνωση της για τις αποφάσεις που πάρθηκαν στο Δ.Σ. της Λίγκας τη Δευτέρα (27/7) πως δεν θα ξεκινήσει το πρωτάθλημα σε περίπτωση που η εκτελεστική επιτροπή της ΕΠΟ πει τελικά “ναι” στην αναδιάρθρωση και δεν σεβαστεί την ομόφωνη απάντηση της Super League.\nΠαράλληλα, ομόφωνα αποφασίστηκε να συσταθεί επιτροπή, αποτελούμενη από τον πρόεδρo Δ.Σ. της Super League και θεσμικούς εκπροσώπους των ΠΑΕ ΑΕΛ, Ατρόμητος Αθ., ΟΦΗ, Ολυμπιακός, για την προετοιμασία αναλυτικού πρωτοκόλλου επιστροφής φιλάθλων στις κερκίδες των γηπέδων της Super League, ενόψει της νέας αγωνιστικής περιόδου.\nΕπελέγη η εταιρεία ΕΥΡΩΠΑΪΚΗ ΠΙΣΤΗ για την ασφάλιση ποδοσφαιριστών, αγωνιστικών περιόδων 2020-21 και 2021-22”.\nRelated Items:14 ομάδες, Super League, αναδιάρθρωση\nΣΥΡΙΖΑ για ταξίδι Μητσοτάκη σε Αντίπαρο-Επίδαυρο: “Οφείλει να καταλάβει πως οι Ένοπλες Δυνάμεις δεν είναι προσωπικό του ραδιοταξί”


Ο γάντζος Ηλεκτρονικό βιβλιοπωλείο eBooks.gr. Βρείτε όλα τα βιβλία εύκολα!\nΣυγγραφέας : Τσάμης, Νίκος Κ.\nΕκδότης : Τσάμης, Νίκος Κων.\nΣελίδες : 233\nΈνας φωτισμένος γέροντας Δάσκαλος κάπου στην Ινδία, βρίσκει τρόπο λίγο πριν πεθάνει να βγει από το σώμα του και να παραμείνει σε μία διάσταση μεταξύ ζωής και θανάτου. Μόνο ο Ραχούλ, ο πιο πιστός από τους μαθητές του, ήξερε για την προσπάθεια και τα σχέδια του Δασκάλου του, αφού ο ίδιος του τα είχε εμπιστευτεί δίνοντάς του μάλιστα και οδηγίες για ένα πιθανό μέλλον, λίγο πριν αφήσει το σώμα του. Από την άλλη ο Κωνσταντίνος, ένας πετυχημένος τριανταπεντάρης εργένης, ιδιοκτήτης μίας εταιρείας πληροφορικής στην Αθήνα, χωρίς να το θέλει βρίσκεται στο επίκεντρο των σχεδίων του άγνωστου μέχρι τότε Δασκάλου, με συνέπεια να αλλάξει ριζικά η ζωή του ίδιου, της γυναίκας που είναι μαζί και των υπολοίπων γύρω του, παίρνοντας μέρος σε κάτι τόσο μεγάλο, που θα μπορούσε να ανατρέψει θετικά την πορεία ολόκληρης της ανθρωπότητας.\nΟ Νίκος Τσάμης γεννήθηκε και σπούδασε στην Αθήνα. Eργάζεται ως ελεύθερος επαγγελματίας, αναλυτής προγραμματιστής, ενώ παράλληλα ασχολείται και με το γράψιμο. Ο "Γάντζος", το πρώτο του μυθιστόρημα, βραβεύτηκε ως μυθιστόρημα της χρονιάς 2011 από το protagon.gr.


Πλημμύρες στη νότια Γαλλία – Εκκενώσεις κατασκηνώσεων και ένας αγνοούμενος – Η Γάτα\nΠλημμύρες στη νότια Γαλλία – Εκκενώσεις κατασκηνώσεων και ένας αγνοούμενος\nΣτη Γαλλία, διασώστες με τη συνδρομή ελικοπτέρων, κατάφεραν να εκκενώσουν 750 κατασκηνωτές, συμπεριλαμβανομένων αρκετών παιδιών, από κατασκηνώσεις στο νότιο τμήμα της Γαλλίας, όπου σημειώθηκαν σφοδρές βροχοπτώσεις οι οποίες προκάλεσαν πλημμύρες\nΕκατοντάδες πυροσβέστες βοήθησαν στις εκκενώσεις, χρησιμοποιώντας ελικόπτερα για να εντοπίσουν χώρους κατασκήνωσης και περιστασιακά για να εκτελέσουν διασώσεις.\nΕνας 70χρονος Γερμανός αγνοείται, καθώς το όχημα που οδηγούσε παρασύρθηκε από τους χείμαρρους. Δύτες συμμετείχαν στην αναζήτηση του αγνοουμένου.\nΗ ομάδα 136 παιδιών και νέων από τη γερμανική πόλη Leverkusen ήταν ασφαλής καθώς στάλθηκαν σε καταφύγιο έκτακτης ανάγκης.\nΤέσσερα από τα παιδιά από τη Γερμανία μεταφέρθηκαν στο νοσοκομείο με υποθερμία.\n— severe-weather.EU (@severeweatherEU) 9 Αυγούστου 2018\nΑρκετά τμήματα της κεντρικής και νοτιοανατολικής Γαλλίας βρίσκονται σε επιφυλακή λόγω των πλημμυρών μετά από εβδομάδες έντονων θερμοκρασιών που ξέσπασαν σε καταιγίδες την Πέμπτη.\nΠερίπου 17.000 σπίτια στα νοτιοδυτικά και βορειοανατολικά δεν είχαν ρεύμα.


9ος Ετήσιος Διαγωνισμός Δημιουργίας Παιγνιδιών για Ηλεκτρονικούς Υπολογιστές «Λογιπαίγνιον 2017» | University of Nicosia - Official Website\nHome - About Us - News & Updates - 9ος Ετήσιος Διαγωνισμός Δημιουργίας Παιγνιδιών για Ηλεκτρονικούς Υπολογιστές «Λογιπαίγνιον 2017»\n9ος Ετήσιος Διαγωνισμός Δημιουργίας Παιγνιδιών για Ηλεκτρονικούς Υπολογιστές «Λογιπαίγνιον 2017» 1 March 2017\nΤο Τμήμα Πληροφορικής του Πανεπιστημίου Κύπρου ανακοινώνει την προκήρυξη του 9ου Ετήσιου Διαγωνισμού Δημιουργίας Παιγνιδιών για Ηλεκτρονικούς Υπολογιστές «Λογιπαίγνιον 2017». Ο διαγωνισμός διοργανώνεται φέτος από το Τμήμα Πληροφορικής του Πανεπιστημίου Κύπρου, σε συνεργασία με το Τμήμα Πληροφορικής του Πανεπιστημίου Λευκωσίας. Ο εν λόγω διαγωνισμός εντάσσεται στο πλαίσιο των προσπαθειών για την προώθηση της Επιστήμης της Πληροφορικής, της Κοινωνίας της Πληροφορίας, των Πολυμέσων και του Σχεδιασμού και αποσκοπεί στην ενθάρρυνση της εφευρετικότητας, λογικής σκέψης και δημιουργικότητας. Επιμέρους στόχοι είναι η ανάπτυξη ικανοτήτων ορθού σχεδιασμού εφαρμογών και η καλλιέργεια της λογικής και αναλυτικής σκέψης στη λύση σύνθετων προβλημάτων. Η δημιουργία παιγνιδιών για ηλεκτρονικούς υπολογιστές συμπεριλαμβάνει τα παραπάνω καθώς και την ανάγκη για συνεργασία, επικοινωνία και συντονισμό μεταξύ των μελών της ομάδας.\nΔικαίωμα συμμετοχής έχουν όλα τα σχολεία δευτεροβάθμιας, δημόσιας και ιδιωτικής, εκπαίδευσης καθώς και όλα τα δημόσια και ιδιωτικά ιδρύματα Ανώτερης και Ανώτατης εκπαίδευσης, βάσει αναλυτικών κανόνων που βρίσκονται αναρτημένα στην ιστοσελίδα του διαγωνισμού.\nΗ θεματολογία της φετινής διοργάνωσης αφορά την ασφάλεια και προστασία των παιδιών από κινδύνους που αφορούν την ιδιωτικότητα και την προσωπική τους ζωή, στο διαδίκτυο ή αλλού. Όλες οι συμμετοχές που υποβάλλονται θα πρέπει να συμμορφώνονται με τους περιορισμούς που επεξηγούνται στην ιστοσελίδα του διαγωνισμού.\nΣημαντικές ημερομηνίες για το «Λογιπαίγνιον 2017» είναι οι πιο κάτω:\nΕγγραφή (εκδήλωση ενδιαφέροντος): 03/03/17 (Παρασκευή) – ηλεκτρονικά μέσω της ιστοσελίδας του διαγωνισμού.\nΥποβολή: 12/05/17 (Παρασκευή) – ηλεκτρονικά μέσω της ιστοσελίδας του διαγωνισμού.\nΠρόκριση: 02/06/17 (Παρασκευή) – ειδοποίηση μέσω ηλεκτρονικού ταχυδρομείου.\nΔιαγωνισμός: 16/06/174 (Παρασκευή) – θα διεξαχθεί στο Πανεπιστήμιο Κύπρου.\nΠερισσότερες πληροφορίες και στοιχεία επικοινωνίας βρίσκονται αναρτημένα στην ιστοσελίδα του διαγωνισμού http://logipaignion.cs.ucy.ac.cy/


Εφημερίδα Πατρίς - 21/8/2021\n← MetroSportΣτοίχημα →\n14 ΑΘΛΗΤΙΚΗ.qxp_ΠΟΛΙΤΙΚΟ 20/08/2021 22:46 Page 6\nΠΑΓΚΟΣΜΙΟ ΣΤΙΒΟΥ Κ20\nΑσημένιο μετάλλιο ο Χανιώτης\nΝτουσάκης στη σφυροβολία\nΗ παράδοση που έχουν ξεκινήσει οι αθλητές\nτης σφυροβολίας από τα Χανιά συνεχίστηκε σε\nμία ακόμη διοργάνωση. Αυτή τη φορά ήταν\nσειρά του Ορέστη Ντουσάκη να πετύχει μια\nσπουδαία διάκριση και να πανηγυρίσει την κατάκτηση του ασημένιου μεταλλίου στο Παγκόσμιο πρωτάθλημα Κ20 στο Ναϊρόμπι. Ο\nαθλητής του Κωστή Παπαμαρκακη είχε καλύτερη προσπάθεια στα 77,78μ. στην τρίτη του\nβολή, που για αρκετή ώρα τον κράτησε στην\nκορυφή του αγωνίσματος. Ο τέταρτος στο Ευρωπαϊκό πρωτάθλημα Κ20 κατάφερε να αφήσει εκτός βάθρου αθλητές που πήραν μετάλλιο\nστο Ταλίν και να δείξει πως είναι θέμα χρόνου\nγια εκείνον να κυνηγήσει ακόμη καλύτερες\nβολές. Ο αθλητής ξεκίνησε τον αγώνα του με\nάκυρο, σημείωσε 75,69μ. στην δεύτερη προσπάθεια, 77,78μ. στην τρίτη, ήταν άκυρος στις\nδύο επόμενες βολές του κι έκλεισε τον αγώνα\nτου με 73,54μετρα. Καλή εμφάνιση πραγματοποίησε και ο Θοδωρής Ζιώγας, που ήταν 6ος\nμε 72,24μ. στην τελευταία του βολή. 69,02μ.\n70,44μ., 71,39μ., ήταν άκυρος στην τέταρτη\nβολή, σημείωσε 70,91μ. στην πέμπτη και με το\n72,24μ., κατάφερε να ανέβει από την έβδομη\nστην έκτη θέση.\nΔεύτερος στον κόσμο ο Ντουσάκης\n4.30 μ.μ., Nova Start\n5 μ.μ., Cosmote 2\n7.30 μ.μ., Cosmote 2\n7.30 μ.μ., Nova 3\n8 μ.μ., Cosmote 1\n8.30 μ.μ., Nova 2\n10.30 μ.μ., Nova Prime\n11 μ.μ., ΕΡΤ 3\n1.15 μ.μ., Nova Prime\n4 μ.μ., Cosmote 1\n6.30 μ.μ., Nova Prime\nΛεβάντε-Ρεάλ, 11 μ.μ., Nova 1\nΕλλάδα-Ισπανία, 4 μ.μ., ΕΡΤ3\nΣΤΑ ΜΕΣΑ ΤΗΣ ΕΠΟΜΕΝΗΣ ΕΒΔΟΜΑΔΑΣ\nΗ ΕΝΑΡΞΗ ΤΗΣ ΠΡΟΕΤΟΙΜΑΣΙΑΣ\nΚανονικά προχωράει ο αγωνιστικός\nσχεδιασμός του Ηροδότου παρότι\nδεν έχει ανακοινωθεί ακόμα η πρόσληψη του Γιάννη Τάτση στην τεχνική\nΟ 49χρονος προπονητής παραμένει\nστο Ηράκλειο και μαζί με τους παράγοντες της ομάδας, ρυθμίζουν τις\nπολλές και σημαντικές λεπτομέρειες\nπου αφορούν την στελέχωση του τεχνικού επιτελείου, την προετοιμασία\nκαι φυσικά το ρόστερ.\nΣτο πλαίσιο αυτό, έχει γίνει ήδη\nκουβέντα με τον Γιάννη Χατζησεβαστό, ο οποίος συγκεντρώνει πολλές\nπιθανότητες να είναι ο άμεσος συ-\nΕΠΑΝΑΛΕΙΤΟΥΡΓΕΙ ΜΕΤΑ ΑΠΟ 8 ΧΡΟΝΙΑ Η ΠΙΣΙΝΑ\nΧρόνος συμμετοχής θα πάρει πιθανότατα ο Φελίπε Γκαγιέγος στο σημερινό φιλικό του ΟΦΗ με αντίπαλο τον Απόλλωνα\nΔΥΟ ΕΞΤΡΕΜ ΚΑΙ ΕΠΙΘΕΤΙΚΟΣ ΓΙΑ ΤΟΝ ΟΦΗ- ΣΤΗΝ ΠΟΡΤΑ ΤΗΣ ΕΞΟΔΟΥ Ο ΣΑΡΔΙΝΕΡΟ\n4 ΠΑΡΩΝ Ο ΓΚΑΓΙΕΓΟΣ ΣΤΟ ΣΗΜΕΡΙΝΟ ΦΙΛΙΚΟ ΜΕ ΤΟΝ ΑΠΟΛΛΩΝΑ\n«Καυτό» μεταγραφικό δεκαήμερο\nτο τελευταίο δεκαήμερο της μεταγραφικής περιόδου μπαίνουμε\nαπό σήμερα, με τον ΟΦΗ να έχει\nανοιχτά αρκετά «μέτωπα» που θα διαφοροποιήσουν σημαντικά το ρόστερ του.\nΗ ανάγκη για ενίσχυση στην επιθετική κυρίως γραμμή είναι δεδομένη και ήδη\nέχουν δρομολογηθεί εξελίξεις ωστόσο τις\nτελευταίες μέρες παρατηρείται έντονη κινητικότητα και στο κομμάτι των πιθανών\nΠαίρνοντας τα πράγματα με τη σειρά, θέμα\nημερών αν όχι ωρών, είναι η προσθήκη\nενός ξένου εξτρέμ που ουσιαστικά θα αντικαταστήσει τον Στάρτζεον. Παράλληλα\nέχουν αυξηθεί οι πιθανότητες για την\nέλευση ενός ακόμα εξτρέμ, ζήτημα που\nσυνδέεται με την ολοένα και πιο πιθανή\nπλέον αποχώρηση του Σαρδινέρο. Ο\nΙσπανός μεσοεπιθετικός-που δεν βρίσκεται στην αποστολή για το φιλικό με τον\nΑπόλλωνα- έχει δελεαστεί από ομάδα της\nΑυστραλίας, η πρόταση της οποίας προς\nτον ΟΦΗ δεν είναι ιδιαίτερα αξιόλογη.\nΩστόσο σε τέτοιες περιπτώσεις, είναι μάλλον ανώφελο να φθάσει η υπόθεση στα\nάκρα και η λογική λέει ότι θα καμφθούν οι\nαντιστάσεις της κρητικής ομάδας, ειδικά αν\nβρει στην αγορά έναν αξιόλογο αντικαταστάτη. Από κει και πέρα, για τη θέση του\nσέντερ φορ, βασικός υποψήφιος είναι ο\nΦιορίν Ντουρμισάι, μόνο όμως με την\nπροϋπόθεση ότι θα αποδεσμευθεί από τον\nΟλυμπιακό και θα κατέβει ως ελεύθερος\nστην Κρήτη. Υπάρχουν βέβαια μια-δυο\nεναλλακτικές, τις οποίες\nθα ενεργοποιήσει ο ΟΦΗ, αν η υπόθεση\nτου 25χρονου φορ δεν προχωρήσει…\nΣτο κεφάλαιο των αποχωρήσεων, φαίνεται\nο ΟΦΗ να είναι κοντά στην απαλλαγή του\nαπό τον Φερέιρα που οδεύει προς δανεισμό στην Κηφισιά (ομάδα που συνεχίζει\nκαι ο νεαρός Σμπώκος) ενώ δεν υπάρχει\nεξέλιξη με τον Γιάννου ο οποίος έχει\n«στρογγυλοκαθίσει» στο συμβόλαιό του,\nεκνευρίζοντας με τη στάση του τους αν-\nΑποχωρεί από το τεχνικό τιμ ο Μανώλης Παπαδάκης\nΤην αποχώρησή του για προσωπικούς λόγους μετά από 3 χρόνια από το προπονητικό\nεπιτελείο της ακαδημίας της ΠΑΕ ΟΦΗ, ανακοίνωσε ο Μανώλης Παπαδάκης. Στη δήλωσή του αναφέρει μεταξύ άλλων: «Θέλω να πω ένα μεγάλο ευχαριστώ καταρχάς στον\nκύριο Γιάννη Σαμαρά που από την πρώτη στιγμή με επέλεξε να είμαι μέλος της ομάδας.\nΕπίσης ευχαριστώ το κάθε παιδί ξεχωριστά για όλο αυτό το διάστημα που συνεργαστήκαμε. Ακόμα θέλω να ευχαριστήσω τους συνεργάτες μου προπονητές αλλά και όλο το\nπροσωπικό της ακαδημίας και της πρώτης ομάδας αλλά και το Δ.Σ. για τις όμορφες στιγμές που ζήσαμε μαζί. Η απόφαση μου είναι για προσωπικούς λόγους και δυστυχώς δεν\nθα έχω την δυνατότητα να ζήσω σαν μέλος της ομάδας όλο αυτό που πρόκειται να γίνει\nστο άμεσο μέλλον. Ίσως κάποια στιγμή να συνεργαστούμε ξανά…\nΕύχομαι σε όλη την ομάδα της ΠΑΕ ΟΦΗ υγεία, σταθερότητα, υπομονή και πίστη».\nθρώπους της ομάδας. Θέμα ημερών επίσης είναι η αποχώρηση του Νοικοκυράκη,\nίσως και σε ομάδα του εξωτερικού με τη\nΣήμερα με Απόλλωνα\nΜε πολλές απουσίες αλλά και με τον Φελίπε Γκαγιέγος στην αποστολή, βρίσκεται\nο ΟΦΗ στην Αθήνα για το σημερινό (6μμ)\nφιλικό παιχνίδι κόντρα στον Απόλλωνα\nΣμύρνης, στο γήπεδο της Καλλιθέας.\nΟ νεοαποκτηθείς Χιλιανός μέσος βρίσκεται μεταξύ των επιλογών του Νίκου Νιόπλια και λογικά θα πάρει τα πρώτα λεπτά\nσυμμετοχής σε αγώνα, με τη νέα του\nομάδα. Αντίθετα, στο Ηράκλειο έμειναν οι\nΣαρδινέρο, Βάτερμαν, Ναμπί, Ντε Γκούζμαν, Μεγιάδο, Σελίμοβιτς, Τοράλ, Στάικος\nκαι Τσιλιανίδης. Την αποστολή του ΟΦΗ\nαπαρτίζουν οι: Επασί, Σωτηρίου, Σηφάκης, Ουές, Μαρινάκης, Πασαλίδης, Βούρος, Διαμαντής, Κοροβέσης, Γιαννούλης,\nΛυμπεράκης, Γκαγιέγος, Νέιρα, Μπαλογιάννης, Γρίβας, Καμάου, Νοικοκυράκης,\nΦαν Ντάινεν, Καστάνιος.\nΟΙ «ΚΙΤΡΙΝΟΜΑΥΡΟΙ» ΣΗΜΕΡΑ ΣΤΟ ΤΟΥΡΝΟΥΑ ΤΟΥ ΓΙΟΥΧΤΑ\nΨάχνει βελτίωση στις Αρχάνες ο Εργοτέλης\nΛίγο πριν ολοκληρώσει\nτρεις εβδομάδες προετοιμασίας, ο Εργοτέλης συνεχίζει τις φιλικές\nδοκιμασίες και πηγαίνει\nσήμερα στις φιλόξενες Αρχάνες για να λάβει μέρος\nστο «17ο Μαρκομιχελάκειο\nΟι «κιτρινόμαυροι» είναι\nθεωρητικά το φαβορί για\nτην κατάκτησή του τουρνουά, μια επιτυχία που θα\nμετριάσει τις εντυπώσεις\nαπό την ήττα της περασμένης Τετάρτης από τον Αλμυρό. Φυσικά\nτα αποτελέσματα στα φιλικά, ελάχιστη σημασία\nέχουν και ειδικά για τους\nπροπονητές μηδαμινή. Ο\nΝίκος Μπαδήμας δεν αποτελεί εξαίρεση και το βασικό στοιχείο που θέλει να\nδει από την ομάδα του σήμερα, απέναντι στον ισχυρό\nΓιούχτα και την Αναγέννηση Ιεράπετρας, είναι μια\nσαφώς καλύτερη εικόνα,\nειδικά στο κομμάτι της ανάπτυξης και της παραγωγής\nφάσεων. Το βέβαιο είναι\nότι θα χρησιμοποιήσει και\nπάλι πολλούς από τους νεαρούς που ακολουθούν την\nπροετοιμασία ενώ λογικά\nκόντρα στον Γιούχτα, θα\nπαίξουν και αρκετοί βασικοί.\n(23/8) θα γίνει η πρώτη\nσυγκέντρωση της Ακαδημίας του Εργοτέλη στο\nΟι προπονητές της Ακαδημίας θα υποδεχθούν τους\nμετά την ολοκλήρωση των\nθερινών τους διακοπών και\nενόψει της έναρξης των\nπροπονήσεων για τη νέα\nσεζόν. Παράλληλα θα ξεκινήσουν οι εγγραφές στα\nτμήματα της Ακαδημίας.\nΤην πρώτη εβδομάδα και\nσυγκεκριμένα μέχρι και\nτην Παρασκευή 27/8, οι\nπροπονήσεις θα είναι καθημερινές και θα γίνονται\nως εξής: Για τα αγωνιστικά\nτμήματα στις 16:00, για τα\nπροαγωνιστικά στις 17:00\nκαι για τα αθλητικά τμήματα\nΤην δεύτερη εβδομάδα,\nαπό την Δευτέρα 30/8 θα\nισχύσει το ετήσιο κανονικό\nπρόγραμμα κάθε τμήματος\nπου θα δοθεί στους αθλητές.\nΜε Ρωμανό στο Γάζι ο Αλμυρός\nΓια το δεύτερο φιλικό του παιχνίδι ετοιμάζεται ο Αλμυρός.\nΜετά την εξαιρετική εμφάνιση και τη νίκη απέναντι στον Εργοτέλη, η ομάδα\nτου Γαζίου θα υποδεχθεί σήμερα (6.30μμ) στο γήπεδό της τον Ρωμανό,\nένα από τα πιο ισχυρά συγκροτήματα του τοπικού πρωταθλήματος. Ο Δημήτρης Βολονάκης δεν υπολογίζει τον Δαμιανάκη που υπέστη ράγισμα στα\nπλευρά στον αγώνα με τον Εργοτέλη και θα μείνει εκτός προπονήσεων για\nλίγες μέρες. Σε ό,τι αφορά τα μεταγραφικά ζητήματα, μετά την απόκτηση του\nΚοζάκη και του Μπρέγκα, ο Αλμυρός θα κινηθεί για την ενίσχυση της επιθετικής του γραμμής, όπου οι επιλογές δεν είναι και πολλές αυτή τη στιγμή.\nΔεν αποκλείεται μέχρι και τρεις ποδοσφαιριστές να προστεθούν στο έμψυχο δυναμικό της ομάδας. Τέλος, ελάχιστες είναι οι πιθανότητες ανανέωσης της συνεργασίας με τον Γκάρετ Κέλι καθώς ο Άγγλος αμυντικός μέσος\nκαθυστερεί να δώσει την τελική του απάντηση.\nγια έργα στις Μοίρες\nΤις προγραμματικές συμβάσεις για\nτον εκσυγχρονισμό του Σταδίου\n2.000.000 € και την κατασκευή\nΚλειστού Ξιφασκίας στην Πόμπια,\nπροϋπολογισμού 850.000 €, υπέγραψαν ο υφυπουργός Αθλητισμού\nΛευτέρης Αυγενάκης και ο δήμαρχος Φαιστού Γρηγόρης Νικολιδάκης, στο Δημαρχείο Φαιστού.\nΟ υφυπουργός Αθλητισμού επισκέφθηκε μαζί με τον δήμαρχο το\nΜοιρών, εγκατάσταση η οποία\nήταν κλειστή για οχτώ χρόνια,\nείναι πλέον έτοιμη να παραδοθεί\nπρος χρήση στην τοπική κοινωνία.\n«Όραμα και στόχος μας είναι να\nπαράσχουμε στην τοπική κοινωνία\nκαι ιδιαίτερα στη νέα γενιά τα αναγκαία έργα για όλα τα αθλήματα,\nανεξαρτήτως δημοφιλίας. Να προσφέρουμε περαιτέρω δυνατότητες\nανάπτυξης, συνδέοντας τον αθλητισμό και με τον τουρισμό, ιδιαίτερα στο άθλημα της ξιφασκίας,\nστο οποίο η περιοχή μας έχει μεγάλη παράδοση.\nΕπιπλέον, είμαι ιδιαίτερα χαρούμενος, που επιτέλους, μετά από\nοχτώ χρόνια, ένα πάγιο αίτημα της\nκοινωνίας του Δήμου Φαιστού\nυλοποιείται. Το Κολυμβητήριο Μοιρών, το οποίο ήταν αφημένο στην\nπαρακμή, πλέον επαναλειτουργεί\nκαι θα εξυπηρετεί και πάλι τις\nανάγκες των αθλουμένων της περιοχής.\nΚαι δεν μένουμε μόνο εδώ. Μεριμνήσαμε για τη χρηματοδότηση της\nκατασκευής του μεταλλικού κελύφους και την ενεργειακή αναβάθμιση του Κολυμβητηρίου, μέσα από\nτο πρόγραμμα «ΦΙΛΟΔΗΜΟΣ ΙΙ»,\nώστε η εγκατάσταση να είναι φιλόξενη για την αθλητική οικογένεια\nτης περιοχής και τους χειμερινούς\nμήνες, ενώ σχεδιάζουμε σύντομα\nνα εντάξουμε και άλλα έργα αναβάθμισης του Κολυμβητηρίου»,\nδήλωσε ο υφυπουργός Αθλητισμού, που ανακοίνωσε, παράλληλα, την έγκριση της ένταξης κι\nάλλων αθλητικών έργων, για κέντρο κωπηλασίας στο φράγμα Φανερωμένης, πίστα Motocross και\nπάρκων αναρρίχησης, για τον\nΔήμο Φαιστού στο Πρόγραμμα\nΔημοσίων Επενδύσεων του Υφυπουργείου Αθλητισμού.\n«Η προσπάθειά μας για τον εκσυγχρονισμό και τη δημιουργία\nαθλητικών εγκαταστάσεων, μικρών\nκαι μεγάλων, είναι συνεχής. Δουλεύουμε ασταμάτητα στο πλαίσιο\nτης αθλητικής μεταρρύθμισης που\nέχει χαράξει με απόλυτη συνέπεια\nεδώ και δύο χρόνια το Υφυπουργείο Αθλητισμού, προς όφελος του\nκυττάρου του ερασιτεχνικού αθλητισμού, των σωματείων και των\nαθλητών, προς όφελος της αθλητικής οικογένειας και των τοπικών\nκοινωνιών», πρόσθεσε ο υφυπουργός Αθλητισμού, Λευτέρης\nΠολλές δοκιμές θα κάνει και σήμερα ο Νίκος Μπαδήμας\nΤο πρόγραμμα στο 17ο\nΤο 17ο Μαρκομιχελάκειο τουρνουά είναι γεγονός, με διοργανωτή τον Γιούχτα και\nκαλεσμένους φέτος, τον Εργοτέλη και την Αναγέννηση Ιεράπετρας.\nΣύμφωνα με τη νέα ΚΥΑ, η είσοδος των φιλάθλων επιτρέπεται υπό την προϋπόθεση να\nείναι εμβολιασμένοι ή να έχουν\nrapid test που έχει πραγματοποιηθεί το τελευταίο 24ωρο.\nΠαιδιά κάτω των 17 ετών, εισέρχονται στις εξέδρες με self test.\nπου περιλαμβάνει τρία ματς\nδιάρκειας 45 λεπτών το καθένα:\n5μμ, Γιούχτας – Αναγέννηση\n6μμ, Αναγέννηση – Εργοτέλης\n7μμ, Εργοτέλης - Γιούχτας\nΣημαντικά αθλητικά έργα στη Μεσσαρά υπέγραψε ο κ. Αυγενάκης\nΕΚΛΕΙΣΑΝ ΣΤΗΝ COSMOTE ΟΙ 5 ΠΑΕ ΚΑΙ ΛΟΓΙΚΑ\nΠΑΜΕ ΓΙΑ ΣΕΝΤΡΑ ΣΤΙΣ 28-29 ΑΥΓΟΥΣΤΟΥ\nΔΕΥΤΕΡΟ ΦΙΛΙΚΟ ΣΗΜΕΡΑ\nΓΙΑ ΤΗΝ ΟΜΑΔΑ ΤΟΥ ΒΟΛΟΝΑΚΗ\nνεργάτης του Γιάννη Τάτση.\nΣε ό,τι αφορά την προετοιμασία,\nυπήρχε η σκέψη να ξεκινήσει την\nερχόμενη Δευτέρα αλλά τελικά θα\nπάει προς τα μέσα της επόμενης\nεβδομάδας (25/8 η επικρατέστερη\nημερομηνία), προκειμένου να δώσει\nτο “παρών”, ένας ικανοποιητικός\nΠαράλληλα, η διοίκηση προσπαθεί\nνα διευθετήσει και τα γραφειοκρατικά ζητήματα που απαιτούνται έτσι\nώστε να ολοκληρωθεί η σύσταση της\nΠΑΕ, να κατατεθεί το μετοχικό κεφάλαιο αλλά και να εκδοθεί η εγγυητική.\nΤεστ με ΑΟΑΝ\nΥποδέχεται την Κ19 του ΟΦΗ\nΣτον Άγιο Νικόλαο μεταβαίνει σήμερα\nο Πόρος για να αντιμετωπίσει στο Δημοτικό Στάδιο της πόλης τον ΑΟΑΝ,\nσε μία ενδιαφέρουσα φιλική αναμέτρηση.\nΗ ομάδα του Ανδρέα Σκέντζου, μετά\nτη νίκη που πήρε με 3-0 στην Ελιά\nκόντρα στον Ρωμανό, έχει σήμερα την\nευκαιρία για ένα δυνατότερο τεστ,\nλίγες μέρες πριν από το ματς Κυπέλλου απέναντι στον Αίαντα Σαλαμίνας.\nΗ σέντρα στο σημερινό φιλικό, έχει\nοριστεί στις 6μμ.\nΈνα ακόμα φιλικό ματς θα δώσει σήμερα ο ΠΟΑ. Αντίπαλός του αυτή τη φορά, η ομάδα Κ19 του ΟΦΗ, με τη σέντρα να γίνεται στο Ατσαλένιο στις 6.30μμ.\nΟ Ανέστης Αναστασιάδης, μετά τις αναμετρήσεις με Δειλινά, Εργοτέλη και ΠΑΟΚ, έχει άλλη μια ευκαιρία σήμερα\nνα διαπιστώσει την αγωνιστική κατάσταση των παικτών\nτου, απέναντι στο νεανικό συγκρότημα του Μανώλη Πατεμτζή.\nΕντωμεταξύ, η ΑΕ Πυλίου ζήτησε και επίσημα από την\nΕΠΟ τη μετάθεση του αγώνα Κυπέλλου με τον ΠΟΑ που\nέχει οριστεί για τις 29/8, για συγκοινωνιακούς λόγους.\nΗ ομάδα από την Κω, έχει κλείσει εισιτήρια για το Ηράκλειο για τις 5 Σεπτεβρίου, οπότε και αναμένεται να οριστεί η αναμέτρηση από τη στιγμή που ο ΠΟΑ δε φέρει\nΞεμπλοκάρεται η έναρξη\nτης Σούπερ Λιγκ\nΣτο φινάλε του φαίνεται πως\nοδεύει το σίριαλ με τα τηλεοπτικά\nδικαιώματα των ομάδων της Σούπερ Λίγκα που αποτελεί το μεγαλύτερο «αγκάθι» για να ξεκινήσει το\nΜετά τη συμφωνία του Αστέρα Τρίπολης με τη Nova και οι\nυπόλοιπες πέντε ΠΑΕ που δεν\nείχαν συμβόλαιο (Παναιτωλικός,\nΒόλος, Απόλλων, Ιωνικός, Λαμία)\nτα βρήκαν με τη Cosmote TV για\nδιετείς συμβάσεις έναντι περίπου\n1,6 εκ. ευρώ το χρόνο.\nΑναμένεται λοιπόν να προστεθούν\nστους Παναθηναϊκό, ΑΕΚ, ΟΦΗ,\nπου ήδη έχουν «κλείσει» στην ίδια\nπλατφόρμα, με την Cosmote TV να\nέχει στο μπουκέτο της, τις 8 από τις\n14 ΠΑΕ. Οι Ολυμπιακός, Άρης,\nΑστέρας, ΠΑΣ Γιάννινα και Ατρόμητος θα βρίσκονται στη Nova και\nμένει ο ΠΑΟΚ να κάνει την επιλογή του. Ακόμα πάντως κι αν ο\nΔικέφαλος δεν κλείσει κάπου\nάμεσα, η προκήρυξη του πρωταθλήματος μπορεί να περάσει την Δευτέρα με τα 3/4 των ΠΑΕ κι έτσι να\nοριστεί η πρεμιέρα για το σαββατοκύριακο 28-29 Αυγούστου.


Watford - Tottenham Hotspur | 18/01/2020 | Panatha\nΔημοσιεύτηκε Σάββατο, 18 Ιανουαρίου 2020 09:34\nΓια την 23η αγωνιστική της Premier League η Γουότφορντ υποδέχεται την Τότεναμ\nΕπιβλητική εμφάνιση και μεγάλη νίκη για την Γουότφορντ την περασμένη εβδομάδα στην έδρα της Μπόρνμουθ με 3-0. Ήταν πολύ ανώτερη από την αντίπαλο της και ειδικά μετά την επίτευξη του πρώτου τέρματος, λίγο πριν το κλείσιμο του ημιχρόνου, κυριάρχησε πλήρως και έφτασε εύκολα στην επικράτηση. Αυτή ήταν η 4η νίκη της στα τελευταία 5 ματς που την ανέβασαν στην 17η θέση με 21 βαθμούς και εκτός της τελευταίας τριάδας που οδηγεί στον υποβιβασμό για πρώτη φορά από το ξεκίνημα του πρωταθλήματος!\nΗ Τότεναμ το πάλεψε κόντρα στην Λίβερπουλ αλλά τελικά δεν μπόρεσε να πάρει κάτι από το ματς και έχασε δίκαια με 1-0. Δέχτηκε το μοναδικό τέρμα της συνάντησης στο 37΄, στην επανάληψη προσπάθησε αλλά δεν κατάφερε να αξιοποίησε τις λίγες ευκαιρίες που έκανε. Αυτή ήταν η 2η συνεχόμενη ήττα της που την έριξαν στην 8η θέση της βαθμολογίας με 30 βαθμούς και πλέον στο μείον 9 από την τέταρτη θέση που δίνει το τελευταίο εισιτήριο για το επόμενο Champions League. Μεσοβδόμαδα νίκησε την Μίντλεσμπρο με 2-1 για το Κύπελλο και πήρε την πρόκριση για την επόμενη φάση της διοργάνωσης.\nΗ Γουότφορντ είναι σε εξαιρετική κατάσταση το τελευταίο διάστημα όμως δείχνουν και οι επιδόσεις της και πάει στην σημερινή αναμέτρηση με την ψυχολογία στα ύψη. Η Τότεναμ από την πλευρά της δεν πείθει στο ίδιο διάστημα και μάλλον θυμίζει την αναιμική της παρουσία από την αρχή της σαιζόν. Η ποιότητα πάντως των φιλοξενούμενων και το φορμάρισμα των γηπεδούχων μπορεί να μας οδηγήσει σε αναμέτρηση με πλούσιο θέαμα και πολλά γκολ.\nΠρόταση : Γουότφορντ – Τότεναμ Over 2,5 γκολ με απόδοση 1.83 της Goalbet\nΤελευταία τροποποίηση στις Σάββατο, 18 Ιανουαρίου 2020 16:23\nΣάββατο, 18 Ιανουαρίου 2020 14:30\n(ανά παιχνίδι) 1.36 1.60 1.17\n(ανά παιχνίδι) 1.73 1.60 1.83\nΜ.Ο. πρώτου γκολ υπέρ 46m 49m 44m\nΜ.Ο. πρώτου γκολ κατά 38m 45m 32m


"Teegarden" των Kepler is Free – Κυκλοφορεί 1η Ιουνίου από την Veego Records | Τέταρτο\nHome / ΑΚΟΥΩ / “Teegarden” των Kepler is Free – Κυκλοφορεί 1η Ιουνίου από την Veego Records\n22 Μαΐου 2020, 05:48 127 Προβολές\nΗ Veego Records παρουσιάζει το ντεμπούτο album των Κepler is Free, με τίτλο “Teegarden”.\nΜε έδρα την Αθήνα, το τζαζ σχήμα Κepler is Free δημιουργεί πολυδιάστατη μουσική κάνοντας μία τομή μεταξύ της soul-jazz των ’70s, της σύγχρονης εναλλακτικής hip-hop, της πειραματικής ηλεκτρονικής μουσικής αλλά και του nu-jazz κύματος.\nTo συγκρότημα ιδρύθηκε τον Νοέμβριο του 2018 από τον Σωκράτη Τσεντόγλου(drums) και πλαισιώθηκε στην συνέχεια από τους Γιώργο Μιγδάνη (ηλεκτρική κιθάρα), Νικηφόρο Nugent (πλήκτρα), Σπύρο Ζάρδα (τρομπέτα) και Βασίλη Αλεξόπουλο (μπάσο).\nΟι Κepler is Free θα μπορούσε να πει κανείς ότι εντάσσονται στην ευρύτερη σύγχρονη nu-jazz σκηνή, όπως αυτή έχει διαμορφωθεί από σχήματα όπως οι GoGo Penguin, οι BADBADNOTGOOD και ο Alfa Mist.\nΗ μπάντα συνέθεσε και ηχογράφησε Live το πρώτο της album με τίτλο“Teegarden”, το οποίο αποτελείται από 5 tracks, στο Suono Studio απο τον Gustav Penka, το Master έγινε από τον Νίκο Λάβδα στο Kiwi Studio ενώ το artwork είναι δημιουργία του Replica Studio.


Νάξιοι Μελιστές: Ψαλτικό Εορτοδρόμιo! Σύλληψις Τιμίου Προδρόμου (23.09.2021)!\nΨαλτικό Εορτοδρόμιo! Σύλληψις Τιμίου Προδρόμου (23.09.2021)!\nΟι Ακολουθίες τού Εσπερινού, τού Όρθρου και τής Θείας Λειτουργίας τής εορτής τής Συλλήψεως τού Τιμίου Προδρόμου σε παρασημαντική.\nΕπιλογή, Επιμέλεια και Στοιχειοθεσία μελών: Κωνσταντίνος Γράμπας\nΑναρτήθηκε από Δημήτριος Γ. Παπάνης στις 9/21/2021 09:54:00 π.μ.\nΈκθεση Κομισιόν για Τουρκία: Να αποφύγει απειλές και ενέργειες που βλάπτουν τις σχέσεις καλής γειτονίας


Δίκη Ζακ Κωστόπουλου: 10 χρόνια κάθειρξη χωρίς αναστολή στον κοσμηματοπώλη και τον μεσίτη – Αθώοι οι τέσσερις αστυνομικοί – energinews.gr\nΔίκη Ζακ Κωστόπουλου: 10 χρόνια κάθειρξη χωρίς αναστολή στον κοσμηματοπώλη και τον μεσίτη – Αθώοι οι τέσσερις αστυνομικοί\nΤην ενοχή του κατηγορούμενου κοσμηματοπώλη της οδού Γλάδστωνος αλλά και του μεσίτη για το θάνατο του Ζακ Κωστόπουλου το Σεπτέμβριο του 2018, αποφάσισε το Μικτό Ορκωτό Δικαστήριο της Αθήνας.\nΤελικά επέβαλε δέκα έτη κάθειρξη στον κοσμηματοπώλη της οδού Γλάδστωνος και στο μεσίτη της περιοχής της Ομόνοιας για πρόκληση θανατηφόρας σωματικής βλάβης σε βάρος του Ζαχαρία (Ζακ) Κωστόπουλου.\nΤο δικαστήριο αποφάσισε η έφεση των δύο καταδικασθέντων να μην έχει αναστέλλουσα δύναμη.\nΈτσι, ο μεσίτης οδηγείται στη φυλακή ενώ ο 77χρονος κοσμηματοπώλης, όπως νωρίτερα ζήτησε ο εισαγγελέας της έδρας, θα εκτίσει την ποινή του κατ’οίκον.\nPrevious post:Θεσσαλονίκη: Πέθανε τρίχρονο κοριτσάκι μετά από νοσηλεία – Μήνυση από τους γονείς\nNext post:Καλαντζάκης: «Μόνο με σωστό σχεδιασμό και χρηματοδοτήσεις μπορεί να αναδειχθεί ο πρωτογενής τομέας»


Λιλλήκας: Κοινό μυστικό ότι υπήρξε προσυνεννόηση , Η ΚΑΘΗΜΕΡΙΝΗ, kathimerini.com.cy\nΛιλλήκας: Κοινό μυστικό ότι υπήρξε προσυνεννόηση\nΠαράλογο να αναζητούμε υποψήφιο χωρίς να καταλήξουμε σε κοινό πρόγραμμα διακυβέρνησης\n25 ΑΠΡΙΛΙΟΥ 2017 - 12:43\nΕίναι παράλογο να αναζητούμε υποψήφιο χωρίς προηγουμένως να μην έχουμε διαμορφώσει ένα κοινό πρόγραμμα διακυβέρνησης, επισήμανε ο πρόεδρος της Συμμαχίας Γιώργος Λιλλήκας, ο οποίος ξεκαθάρισε ότι η Συμμαχία Πολιτών θα πάρει τον δικό της δρόμο και ενόσω ισχύει η απόφαση της ανωτάτης Συγκλήτου, ο ίδιος παραμένει εν δυνάμει υποψήφιος.\nΜιλώντας στο ΡΙΚ ο κ. Λιλλήκας αναφέρθηκε στη χθεσινή συνάντηση των πέντε του Ενδιάμεσου αναφέροντας ότι από την πλευράς του έγινε εισήγηση για καθορισμό του προγράμματος διακυβέρνησης, και καθορισμό κριτηρίων για την αξιολόγηση του υποψηφίου, η οποία προφανώς δεν εισακούστηκε.\nΑναφερόμενος στη συνάντηση της Γραμματείας του κόμματος, και στο γεγονός ότι στελέχη έθεσαν θέμα επανεξέτασης της υποψηφιότητας του, ο κ. Λιλλήκας χαρακτήρισε σεβαστή την διαφορετική άποψη και εκτίμηση από οποιοδήποτε στέλεχος.\nΕρωτηθείς για το ενδεχόμενο εσωτερικής κάλπης ανέφερε ότι δεν τίθεται τέτοιο σενάριο καθώς δεν υπάρχει λόγος, ενώ ούτε θα συγκληθεί εκ νέου Ανώτατη Σύγκλητος μετά τις εξελίξεις στη συνάντηση του Ενδιάμεσου.\nΕίναι κοινό μυστικό ανέφερε ο κ Λιλλήκας, ότι υπήρξε προσυνεννόηση για τον Νικόλα Παπαδόπουλο, «έχω απόλυτο σεβασμό στις αποφάσεις του οποιουδήποτε κόμματος, αυτό θα κριθεί στην πορεία. Αν υπήρχε η καλή διάθεση θα μπορούσαμε να καταλήξουμε σε ένα κοινό υποψήφιο και αυτό θα εξασφάλιζε και την εκλεξιμότητα». Από την πλευρά του ο Μαρίνος Σιζόπουλος διέψευσε τα περί προσυνεννόησης. «εργαστήκαμε σκληρά για να διαμορφώσουμε αντικειμενικά κριτήρια» σημείωσε ο πρόεδρος της ΕΔΕΚ.\nΌσο αφορά το ενδεχόμενο συνεργασίας Συμμαχίας με το ΑΚΕΛ, ο κ. Λιλλήκας τόνισε ότι δεν έχει γίνει καμία διαβούλευση με την ηγεσία του ΑΚΕΛ ενώ πρόσθεσε ότι θα γίνουν επαφές με το Κίνημα των Οικολόγων.


JTI Σύστημα Ξενάγησης: Καλλιθέα\nΣτις πλαγιές του Μενοικίου όρους σε υψόμετρο 480μ. και σε απόσταση 19 χλμ από τη Δράμα βρίσκεται η Καλλιθέα, χωριό που δικαιολογεί απόλυτα την ονομασία του, χάρη στην καταπληκτική θέα προς τον κάμπο της Δράμας και τις κορυφές του Φαλακρού.\nΣτο άλλοτε παραθεριστικό κέντρο της περιοχής, φημισμένο για τα άφθονα τρεχούμενα νερά, μπορούμε να δούμε σήμερα δύο ναούς με καλλιτεχνική αξία (την εκκλησία του Αγίου Αθανασίου στο δυτικό άκρο του χωρίου, κτισμένη το 1832 και την εκκλησία της Αγίας Παρασκευής, στα νότια του χωριού, κτισμένη το 1890), αγροτόσπιτα μακεδονικής αρχιτεκτονικής και παιδικές κατασκηνώσεις σε ιδανική τοποθεσία μέσα στο δάσος.\nΣτο χωριό, σώθηκαν επιγραφές τάφων και νομίσματα από τη ρωμαϊκή και τη βυζαντινή περίοδο. Η περιοχή φυλάσσονταν προφανώς, κάτι που μαρτυρεί η ύπαρξη φρουρίου που σώζονταν μέχρι πρόσφατα στην περιοχή.\nΠρόκειται για τόπο ιδανικό για ανάπαυση, αναψυχή και γαστρονομικές απολαύσεις.


= Fast & Furious 6\nΔημοσιεύθηκε : Δευτέρα, 27 Μαϊος 2013 19:45\nΗθοποιοί: Vin Diesel, Paul Walker, Dwayne Johnson, Michelle Rodriguez\nΟ Shaw (Luke Evans), ένας πρώην Βρετανός αξιωματικός των ειδικών δυνάμεων, προσπαθεί να φτιάξει ένα υπερόπλο, για να το πουλήσει όσο πιο ακριβά μπορεί. Στη συμμορία του ανήκει και η παλιά μας γνώριμη Letty (Michelle Rodriguez), η οποία δε θυμάται τίποτα από την προηγούμενη ζωή της. Ο Hobbs (Dwayne Johnson), ένας πράκτορας της Ιντερπόλ, που αναγνώρισε την «πεθαμένη» πρώην κοπέλα του Dominic Toretto (Vin Diesel), σκέπτεται ότι είναι μια καλή ευκαιρία να εκμεταλλευτεί το γεγονός και να τον πείσει να το βοηθήσει, αφού η αστυνομία δεν μπορεί με τίποτα να πλησιάσει την ομάδα του Shaw. Έτσι λοιπόν κλείνεται μια ιδιαίτερη συμφωνία με όλη την παλιοπαρέα (όταν λέμε όλη την παλιοπαρέα, εννοούμε ΟΛΗ την παλιοπαρέα), να αποκτήσει άφεση αμαρτιών, αν καταφέρει να παγιδέψει τον επικίνδυνο άντρα και τη συμμορία του.\nΕκεί που νομίζαμε ότι τα έχουμε δει/χορτάσει όλα, η Universal pictures παρουσιάζει ακόμη ένα sequel του “Fast & Furious”. Να πω την αμαρτία μου, από τη πρώτη κιόλας ταινία, είχα πωρωθεί με τα γρήγορα αυτοκίνητα και τις καυτές κουκλάρες που παρελαύνουν με νάζι στη μεγάλη οθόνη. Οι κακοπροαίρετοι σινεφίλ αμέσως έσπευσαν να αποδοκιμάσουν το νέο εγχείρημα του σκηνοθέτη Justin Lin. Μια από τα ίδια, σκέφτηκαν. Όμως, αγαπημένοι φίλοι, το “Fast & Furious 6” τους διέψευσε με τον καλύτερο τρόπο. Όχι μόνο χάρισε απλόχερα ασταμάτητη δράση και εντυπωσιακές σκηνές, αλλά επιφύλαξε ένα απροσδόκητο φινάλε (προπομπό για το επόμενο) που έκανε ολάκερη την αίθουσα να παραληρεί με τη σπέσιαλ γκεστ εμφάνιση ενός σταρ του είδους. Η ταινία θα μπορούσε να θεωρηθεί η καλύτερη της σειράς (μιας και συγκεντρώνει ένα πακέτο χαρακτηριστικών που σε καθηλώνει) και η πιο εμπορική, αν κρίνω από τις δυνατές εισπράξεις της πρώτης εβδομάδας προβολής. Συνολικά συγκέντρωσε 122 εκατομμύρια δολάρια στις Ηνωμένες Πολίτες, καταφέρνοντας να κάνει το πιο δυνατό άνοιγμα των ταινιών “Fast & Furious”. Οι πιο εμπορικές έως σήμερα είναι το "Fast Five" (2011) με 209 εκατομμύρια (ΗΠΑ), δεύτερο το ''Fast & Furious'' (2009) με 155 εκατομμύρια (ΗΠΑ) και τρίτο το “The Fast And The Furious” (2001) με 144 εκατομμύρια (ΗΠΑ).\nΔεν περιμένουμε να δούμε βαρύγδουπες ερμηνείες και σενάριο που θα προταθεί για Oscar, αλλά ένα πλούσιο υπερθέαμα θα χορτάσει την πεινά σας για περιπέτεια (και θα νιώσετε την ταχύτητα των εντυπωσιακών αυτοκινήτων). Στην παραγωγή συναντάμε και το όνομα του Vin Diesel, ο οποίος φαίνεται να συνειδητοποίησε ότι πίσω από τις κάμερες τα φράγκα είναι περισσότερα. Καλοφάγωτα, λεβέντη μου! Ο Justin Lin έχει μεγάλη εμπειρία στο χώρο, σκηνοθέτησε τα τρία προηγούμενα φιλμ της σειράς (The Fast and the Furious: Tokyo Drift - 2006, Fast & Furious - 2009, Fast Five - 2011) και μπορεί να ελίσσεται με ευκολία. Αυτή τη φορά στήνει ένα εντυπωσιακό σκηνικό και διευθύνει τη δράση, όπως ο μαέστρος την ορχήστρα. Δε λείπουν βέβαια οι υπερβολές τύπου “The Transporter” και “Die Hard”, αλλά ποιος στ’ αλήθεια νοιάζεται; Αν σας άρεσαν τα προηγούμενα, τότε πρέπει οπωσδήποτε να το δείτε! Πραγματικά θα διασκεδάσετε μέχρι το τέλος και θα ζητάτε κι άλλο. Τσίτα τα γκάζια!


Αιγινιακός: Μ' ένα όνειρο τρελό... - Onsports.gr\nOnsports Team\t22 Ιανουαρίου 2014, 16:18\nΑιγινιακός: Μ' ένα όνειρο τρελό...\nΑντίστροφα μετρά ο Αιγινιακός για τη ρεβάνς του 1-0 που θα γίνει την Πέμπτη στη Νέα Σμύρνη απέναντι στον Πανιώνιο.\nΗ ομάδα από την Πιερία αισιοδοξεί για την κατάκτηση ενός θετικού αποτελέσματος, όπου σε συνδυασμό με τη νίκη του πρώτου ματς θα δώσει την πρόκριση στην προημιτελική φάση του Κυπέλλου.\nΗ αποστολή του Αιγινιακού βρίσκεται από το βράδυ της Τρίτης στην Αθήνα χωρίς τον Φαμπίνιο, ο οποίος είναι τιμωρημένος. Η αποστολή απαρτίζεται από τους:\nΜιτρόφ, Πέντα, Αχαλινόπουλο Λ., Γεωργίου, Γιαζιτζόγλου, Γκέσιο, Αχαλινόπουλο Κ., Δεμηρτζόγλου, Δήμου, Ζούρκο, Καρακατσάνη, Κιβρακίδη, Κουτσοσπύρο, Κυνηγόπουλο, Λαζαρίδη, Λιόλιο, Μπαϊμάκη, Σαμαρά, Τόλιο, Χατζή.\n4 λεπτά πριν Ραντεβού στο 3o Olympic Stadium Run αυτή την Κυριακή (video)\n5 λεπτά πριν ΑΕΚ: Η ενδεκάδα για Μπενφίκα (photo)\n5 λεπτά πριν Viral ο πιτσιρικάς που αντέγραψε την γκολάρα του Κροος (videos)\n10 λεπτά πριν Η νέα φανέλα των Μιλγουόκι Μπακς είναι… τρέλα! (video+photo)


«Πάνω από 3 δισ. ευρώ» σε βάθος χρόνου για αγορά «περίπου 24 αεροσκαφών F-35» - The Press Project - Ειδήσεις, Αναλύσεις, Ραδιόφωνο, Τηλεόραση\n«Πάνω από 3 δισ. ευρώ» σε βάθος χρόνου για αγορά «περίπου 24 αεροσκαφών F-35»\nΗ ελληνική κυβέρνηση έχει εκφράσει προς τις ΗΠΑ το αίτημα για αγορά μίας μοίρας αεροσκαφών F-35, «περίπου 24», σύμφωνα με τον υπουργό Άμυνας, Νίκο Παναγιωτόπουλο, με το κόστος να εκτιμάται σε πάνω από 3 δισ. ευρώ και στόχο για την απόκτήσή τους από το 2024 και μετά. Ο υπουργός Άμυνας τόνισε ότι «προφανώς πρέπει να ξεκινήσει διαπραγμάτευση, θεωρώ ότι θα ξεκινήσει σύντομα υπάρχουν συγκεκριμένες διαδικασίες που πρέπει να ακολουθηθούν» και «και όταν τελειώσει η διαπραγμάτευση θα ξέρουμε τον τρόπο χρηματοδότησης και αποπληρωμής»\nΠέμπτη 9 Ιανουαρίου 2020 Αναρτήθηκε: 10:08:04\nThe Press Project| 9 Ιανουαρίου 2020 | Αναρτήθηκε: 10:08:04 |\nΜιλώντας το πρωί της Πέμπτης στον ΣΚΑΙ, ο Νίκος Παναγιωτόπουλος αναφέρθηκε ξανά στο ελληνικό ενδιαφέρον για την απόκτηση μιας μοίρας υπερσύγχρονων μαχητικών F-35, «με στόχο την ανάκτηση της εναέριας υπεροχής της Ελλάδας έναντι της Τουρκίας τα επόμενα χρόνια». Συγκεκριμένα, ο υπουργός Άμυνας ανέφερε ότι «τέθηκε από πλευράς μας το ζήτημα της αγοράς μια μοίρας F-35. Προφανώς πρέπει να ξεκινήσει διαπραγμάτευση, θεωρώ ότι θα ξεκινήσει σύντομα υπάρχουν συγκεκριμένες διαδικασίες που πρέπει να ακολουθηθούν». Ο ενδιαφερόμενος, εξήγησε, καταθέτει επιστολή εκδήλωσης ενδιαφέροντος ρώτα διαθεσιμότητα και τιμή, υπάρχει ανταλλαγή εγγράφων… είναι διαδικασίες που θέλουν χρόνο. Όπως εκτίμησε η απόκτηση των F-35 θα ξεκινήσει από το 2024 και μετά. «Η μοίρα αεροσκαφών F-35, περίπου 24, μαζί με τις υποδομές, θα στοιχίσουν πάνω από 3 δισεκ. ευρώ σε βάθος χρόνου, και όταν τελειώσει η διαπραγμάτευση θα ξέρουμε τον τρόπο χρηματοδότησης και αποπληρωμής.»\nΌπως πρόσθεσε, αυτές τις ημέρες ξεκινάει και το πρόγραμμα αναβάθμισης των F-16 στην εκδοχή Viper που είναι επίσης ένα άλλο πάρα πολύ σημαντικό πρόγραμμα. Με τους ρυθμούς που προβλέπονται, εξήγησε, θα διαρκέσει κοντά στα 7 με 8 χρόνια.\n«Κάποτε η Ελλάδα θα πάει και στο αεροσκάφος 5ης γενιάς που παρουσιάζει ιδιαίτερα χαρακτηριστικά, το λεγόμενο stealth που δεν ανιχνεύεται από τα εχθρικά ραντάρ αλλά και παρουσιάζει κάποιες φοβερές δυνατότητες όσον αφορά τα ηλεκτρονικά και οπλικά του συστήματα. Η Ελλάδα ούτως ή άλλως, όπως κι οι άλλες χώρες, θα μεταβούν σε αυτό το αεροσκάφος 5ης γενιάς. Ο τρόπος που επιμένουμε να το κάνουμε, είναι πρώτα είναι η αναβάθμιση του στόλου των F-16 σε κάτι ανάμεσα σε 4η και 5η γενιά» τόνισε. «Όταν θα έχουμε τελειώσει θα έχουμε εκσυγχρονίσει τον κύριο όγκο των αεροπλάνων μας, 82 με 84 F-16, ό,τι πιο σύγχρονο υπάρχει αυτή τη στιγμή για τον τύπο αυτού του αεροσκάφους, και θα έχουμε ξεκινήσει τη διαδικασία απόκτησης των F-35, εκεί που η Τουρκία δεν τα έχει καταφέρει».\nΑνέφερε επίσης, «θα έχουμε συμπληρώσει και το στόλο των Mirage λόγω των ειδικών χαρακτηριστικών τους και των ειδικών οπλών που φέρουν, είναι ένας τύπος απολύτως απαραίτητος, και πραγματικά θα μπορούμε να μιλάμε ακόμα και για όρους ανάκτησης υπεροχής πλέον σε επίπεδο αεροπορίας σε βάθος χρόνου, γιατί αυτά δεν γίνονται από τη μια στιγμή στην άλλη αλλά γίνονται οργανωμένες κινήσεις στη βάση οργανωμένου σχεδίου»


12 συμβουλές για να ζήσετε 100 χρόνια | Numbersland\nHome Κοινωνία - Πολιτισμός Άλλα 12 συμβουλές για να ζήσετε 100 χρόνια\nΔιαβάστε ένα περιοδικό ανάποδα. Όταν ένας άνθρωπος συνειδητά πιέζει τον εαυτό του λίγο κάθε μέρα, υποβάλλει τον εγκέφαλό του σε ήπιο στρες, βλάπτοντας τα κύτταρά του. Επιδιορθώνοντάς τα, ο οργανισμός επιδιορθώνει και τις βλάβες που σχετίζονται με το γήρας, δήλωσε ο ειδικός στην Γηριατρική δρ Μάριος Κυριαζής στην εφημερίδα «Daily Mail». Ο δρ Κυριαζής συνιστά να διαβάζουμε τα περιοδικά ανάποδα, να γράφουμε με το μη κυριαρχούν χέρι μας, να υποστηρίζουμε με θέρμη το αντίθετο απ' ό,τι πιστεύουμε και να ακούμε ακόμα και μουσική που αντιπαθούμε.\nΝα τρώτε κόκκινα. Οι κόκκινες πιπεριές περιέχουν περισσότερη αντιοξειδωτική βιταμίνη C απ' ό,τι τα πορτοκάλια, τα παντζάρια περιέχουν νιτρώδη άλατα που χαλαρώνουν τα αιμοφόρα αγγεία, οι τομάτες είναι πλούσιες στην πανίσχυρη αντιοξειδωτική ουσία λυκοπένη (ή λυκοπένιο) και τα κόκκινα σταφύλια είναι πλούσια στην αντικαρκινική και καρδιοπροστατευτική ρεσβερατρόλη, κατά την δρα Σούζαν Τζεμπ, επικεφαλής του Τμήματος Διατροφής & Πληθυσμιακής Υγείας του Ιατρικού Ερευνητικού Συμβουλίου (MRC) της Βρετανίας.\nΤρέξτε όσο πιο γρήγορα μπορείτε. Η ταχύτητα με την οποία μπορεί κάποιος να διασχίσει τρέχοντας 1.600 μέτρα στα 40 και στα 50, είναι ισχυρός προάγγελος καρδιοπάθειας τρεις ή τέσσερις δεκαετίες αργότερα, σύμφωνα με μελέτη του Ιδρύματος Κούπερ στο Ντάλας, του Τέξας. Για τους άντρες, 8 λεπτά είναι καλά. Για τις γυναίκες 9. Οι άντρες, όμως, που δυσκολεύονται να τα διανύσουν σε 10 λεπτά και οι γυναίκες σε 12, έχουν 30% περισσότερες πιθανότητες να εκδηλώσουν καρδιοπάθεια και να χάσουν τη ζωή τους εξαιτίας της. Σε τέτοια περίπτωση, βελτιώστε την φυσική σας κατάσταση, αρχίζοντας να περπατάτε καθημερινά με γρήγορο βήμα - και σταδιακά αρχίζοντας να κάνετε αργό τζόγγινγκ.\nΑρχίστε να κάθεστε και να σηκώνεστε από το πάτωμα. Μελέτη που δημοσιεύθηκε στην «Ευρωπαϊκή Επιθεώρηση Καρδιαγγειακής Πρόληψης» (EJCP) έδειξε πως όσοι κατορθώνουν μετά τα 50 τους να κάθονται στο πάτωμα και να σηκώνονται δίχως να στηρίζονται πουθενά (ούτε καν στο χέρι ή στο γόνατό τους), διατρέχουν πέντε έως έξι φορές χαμηλότερο κίνδυνο θανάτου από κάθε αιτία, σε σύγκριση με όσους χρειάζονται στήριξη.\nΝα πίνετε ένα φλιτζάνι τσάι την ημέρα. Μελέτες της Ιατρικής Σχολής του Πανεπιστημίου Χάρβαρντ έδειξαν πως ένα φλιτζάνι τσάι την ημέρα συμβάλλει στη μείωση των επιπέδων των ορμονών του στρες στο αίμα, ενώ έπειτα από ένα έμφραγμα αυξάνονται κατά 28% τα ποσοστά επιβίωσης.\nΝα μπαίνετε για ύπνο μία ώρα νωρίτερα. Μία έξτρα ώρα ύπνος κάθε βράδυ μπορεί να ελαττώσει την αρτηριακή πίεση μέσα σε μόλις έξι εβδομάδες, προστατεύοντας έτσι σημαντικά από έμφραγμα και εγκεφαλικό, σύμφωνα με πρόσφατη μελέτη του Πανεπιστημίου Χάρβαρντ.\nΝα πλένετε καθημερινά τα δόντια σας. Σουηδική μελέτη με 1.390 εθελοντές που δημοσιεύθηκε στην επιθεώρηση «BMJ Open», έδειξε πως όσοι δεν βούρτσιζαν τα δόντια τους και έτσι τα υψηλότερα επίπεδα βακτηρίων στην επιφάνεια των δοντιών και των ούλων τους, είχαν 80% περισσότερες πιθανότητες πρόωρου θανάτου. Πόσο πρόωρου; Τα υψηλά επίπεδα βακτηρίων στα δόντια σχετίσθηκαν με θάνατο από καρκίνο έως και 13 χρόνια νωρίτερα! Η μελέτη διήρκησε 24 χρόνια, με τους εθελοντές να είναι 30άρηδες και 40άρηδες κατά την έναρξή της.\nΝα γελάτε. Το γέλιο τονώνει το ανοσοποιητικό σύστημα και όταν είναι αληθινό και «βγαίνει» απ' την κοιλιά, βελτιώνει τη ροή του αίματος κατά περισσότερο από 20%. Αρκετές μελέτες εξάλλου έχουν δείξει ότι μπορεί να ελαττώσει τον κίνδυνο εκδηλώσεως καρδιοπάθειας, κατά τον δρα Ρόμπερτ Προβάιν, καθηγητή Ψυχολογίας και Νευροεπιστήμης στο Πανεπιστήμιο του Μέριλαντ.\nΝα έχετε πολλούς φίλους και να παντρευτείτε - ή έστω να πάρετε ένα σκυλάκι. Μία μελέτη-σταθμός για την μακροζωία που ονομάζεται Grant, άρχισε στο Πανεπιστήμιο Χάρβαρντ το 1940 και διήρκησε επτά δεκαετίες, κατέληξε στο συμπέρασμα ότι οι άφθονοι καλοί φίλοι και ένας ευτυχισμένος γάμος μπορούν να χαρίσουν χρόνια στη ζωή μας. Ωστόσο, χρόνια κερδίζουν και οι εργένηδες που φροντίζουν να ζουν συντροφιά με ένα σκυλάκι.\nΝα τρώτε παραδοσιακά. Πολυάριθμες μελέτες - ελληνικές και ξένες - έχουν δείξει ότι η παραδοσιακή, μεσογειακή διατροφή είναι ένα από τα «κλειδιά» της μακροζωίας. Φροντίστε, λοιπόν, να τρώτε άφθονα λαχανικά, όσπρια, ψάρια, φρούτα και δημητριακά ολικής αλέσεως, περιορίζοντας το κόκκινο κρέας, τους επεξεργασμένους υδατάνθρακες και τα γλυκά.\nΝα πίνετε καφέ. Επιστήμονες από το Εθνικό Ίδρυμα Καρκίνου (NCI) των ΗΠΑ παρακολούθησαν επί 14 χρόνια περισσότερους από 402.000 εθελοντές, καταλήγοντας στο συμπέρασμα πως οι λάτρεις του καφέ διέτρεχαν μειωμένο κίνδυνο να πεθάνουν από καρδιοπάθεια, πνευμονοπάθειες, εγκεφαλικό, διαβήτη και λοιμώξεις, σε σύγκριση με όσους δεν έπιναν ποτέ καφέ. Η μείωση στη θνησιμότητα μεταξύ των εθελοντών που έπιναν καφέ ήταν της τάξεως του 10-15%.\nΝα τρώτε μήλα με τη φλούδα. Επιστήμονες από το Πανεπιστήμιο της Άιοβα ανακάλυψαν ότι ένα μήλο την ημέρα παρέχει πολλά οφέλη στην υγεία - αρκεί να μην το ξεφλουδίζουμε. Η σχετική μελέτη, που δημοσιεύθηκε στο επιστημονικό περιοδικό «Cell Metabolism», έδειξε ότι με το πέρασμα του χρόνου, η καθημερινή κατανάλωση μήλου αυξάνει την μυϊκή μάζα, μειώνει την χοληστερόλη και το σωματικό λίπος, ενώ βελτιώνει και τα επίπεδα σακχάρου στο αίμα.\n10 πιο κοινοί εφιάλτες που βλέπουμε στον ύπνο μας!< Προηγουμενο\nΕπομενο >10 συμβουλές για να κάνεις αυτά που θέλεις το 2013\nΑποζημίωση ύψους 440.000 ευρώ επιδίκασε το Διοικητικό Πρωτοδικείο ...\n450.000 Νεοϋορκέζοι έχουν κόψει το κάπνισμα από το 2002! Περίπου 450.000...


PAX ARENA | Comicdom\nΙλάειρα Μισιρλιάδη\tOctober 26th, 2012 17:05 CategoriesComic Book Reviews, Comics Int, Euro Comics, Online Comics, Reviews\nStoryboards: Mast, Geoffo, Balak\n“Sin City Meets Blade Runner”. Ώπα! Είχα μόλις διαβάσει αυτή την πρόταση κάτω από τον τίτλο του PAX ARENA, ενός νέου digital comic και, αυθόρμητα, χάρισα ένα βλέμμα δυσπιστίας στην οθόνη (ναι, γνωρίζοντας πως η κίνησή μου ήταν εντελώς ανούσια). Θαρραλέος ισχυρισμός, οπωσδήποτε, έως και θρασύς. Γιατί, όπως και να ‘χει, και τα δύο προαναφερθέντα έργα αποτελούν μεγάλα ονόματα, το καθένα στον τομέα του. Δε θα συγκρίνεις εύκολα ένα comic μαζί τους, πόσο μάλλον να το χαρακτηρίσεις “πάντρεμα” των δύο. Εννοείται, βέβαια, πως η προκλητική φρασούλα πέτυχε τον στόχο της: πέντε λεπτά αργότερα, διάβαζα το 10 επεισόδιο.\nΗ ιστορία διαδραματίζεται στο (μακρινό;) μέλλον, όπου τα ταξίδια στο διάστημα είναι ρουτίνα και οι σχέσεις μεταξύ διαφορετικών εξωγήινων πολιτισμών, καθημερινότητα. Εκεί, βρισκόμαστε σε έναν πλανήτη στον οποίο εφαρμόζεται το σύστημα της “Pax Arena”. Στην αρένα αυτή (θυμίζει μελλοντικό Κολοσσαίο), οι τερατόμορφοι τρόφιμοι των φυλακών πολεμούν σε αγώνες έως θανάτου, και με το θάνατό τους, βοηθούν στην καταπολέμηση του υπερπληθυσμού, ενισχύουν την εθνική οικονομία, και συνεισφέρουν στην ψυχαγωγία του κοσμάκη. Σε έναν από αυτούς τους αιματηρούς αγώνες, κατασπαράζεται ο Pal Peleri, ένας απλός λογιστής, ο οποίος καταλήγει (κατά λάθος;) να αγωνίζεται στη θέση ενός κανίβαλου φυλακισμένου. Τότε είναι που κάνει την εμφάνισή της η πρωταγωνίστρια, πράκτορας Zoë, η οποία καλείται να εξιχνιάσει τη δολοφονία του Peleri. Δυναμική και μάλλον σέξι, η Zoë ξεκινάει τις έρευνες, υποπτευόμενη τον ίδιο τον διαχειριστή της Pax Arena.\nΚάπως έτσι, τελειώνει το 2ο επεισόδιο και αρχίζει η περιπέτεια. Σίγουρα, το story μοιάζει γνωστό. Και είναι, άλλωστε. Η έρευνα δολοφονίας στον κόσμο του μέλλοντος είναι πράγματι η γενικότερη ιδέα του BLADE RUNNER. Όμως, ο Mast δείχνει να έχει πρωτότυπες πινελιές να προσθέσει, ώστε να εμπλουτίσει ένα, κατά τα άλλα, πολυπαιγμένο σενάριο. Τα σχέδια των χαρακτήρων, κάποιες ωραίες ατάκες, η ίδια η έμπνευση της Pax Arena, αρκούν για να μη σε αφήσουν να βαρεθείς.\nΗ παραπομπή στο SIN CITY αφορά στο σχέδιο, το οποίο είναι και αυτό ασπρόμαυρο, αν και λιγότερο ρεαλιστικό (υπάρχουν και κάποιοι καρτουνίστικοι ήρωες). Προσεγμένο και καλαίσθητο, με κάλυψε πλήρως. Ο Geoffo προσπάθησε, μάλιστα, να δημιουργήσει κι εκείνος noir ατμόσφαιρα, όπως ο Miller, και μπορώ να πω, με σχετική επιτυχία! Βέβαια, η σύγκριση ευνοεί το SIN CITY, μιας και πιστεύω πως, αν υπάρχει κάτι που ο Miller ξέρει πραγματικά να κάνει, είναι να δημιουργεί ατμόσφαιρα. Πρέπει να πω εδώ, πως υπήρξαν ένα-δυο καρέ στην αρχή, τα οποία βρήκα αρκετά όμοια με κάποια από το A DAME TO KILL FOR, αλλά ας μη γινόμαστε και καχύποπτοι, δεν υπάρχει λόγος. Αφού το αποτέλεσμα είναι σωστό και ωραίο, μου είναι αρκετό.\nΜία ΠΟΛΥ ενδιαφέρουσα πρωτοτυπία που υπάρχει στο PAX ARENA, είναι η διαδοχή των καρέ. Και εξηγώ: Υπάρχουν πολλές σελίδες, οι οποίες διαφέρουν ελάχιστα από τις προηγούμενές τους, και μόνο στην κίνηση που πρέπει να τονιστεί. Π.χ., όταν η Zoë ανάβει τσιγάρο, υπάρχει μια ολόκληρη σελίδα με την ίδια σκυμμένη πάνω στον αναπτήρα και μία ολόιδια που ακολουθεί, μόνο που στη 2η, υπάρχει μια φωτίτσα πάνω από τον αναπτήρα. Αυτό δίνει ένα αποτέλεσμα που θυμίζει animation και προσθέτει σημαντικά στην κινηματογραφική ατμόσφαιρα του comic. Με αυτόν τον τρόπο, και δε μπερδεύεται το μάτι του αναγνώστη, αλλά και κυλούν ομαλά οι εικόνες.\n(Tip: διαβάστε το comic μέσω CDisplay, το οποίο παρουσιάζει τις σελίδες full screen και προχωράει με scroll down. Έτσι έχετε και το επιθυμητό εφέ.)\nΗ δήλωση σχετικά με την ομοιότητα με το SIN CITY και το BLADE RUNNER, σίγουρα έθεσε υψηλές προσδοκίες και προκάλεσε αναπόφευκτες συγκρίσεις. Θα ήταν άδικο, όμως, να απορροφηθώ από αυτές. Το comic στέκεται πολύ καλά, το σχέδιο είναι όμορφο, οι διάλογοι ευχάριστοι, και ακόμη και αν έχω παρακολουθήσει ξανά διάφορα παρόμοια story, δεν βαρέθηκα, καθώς οι διάσπαρτες πρωτότυπες πινελιές ομορφαίνουν το σύνολο. Ελπίζω οι δημιουργοί να συνεχίσουν έτσι και ακόμη καλύτερα, και περιμένω το 3ο επεισόδιο, την επόμενη εβδομάδα.\n(Το comic είναι διαθέσιμο στα αγγλικά αλλά και στα γαλλικά.)\nMore in Comic Book Reviews, Comics Int, Euro Comics, Online Comics, Reviews